Rakan Dedah Fazura Tetap Jaga Solat Walaupun Sibuk

Baru-baru ini, jualan tudung pelakon Nur Fazura sekali lagi mendapat sambutan luar biasa apabila koleksi terbarunya itu habis dijual sebanyak 200,000 helai dalam tempoh 45 minit sahaja di platform Shopee.

Rakan perniagaannya, Hafiz Nassir mendedahkan rahsia kejayaan pelakon itu yang sentiasa menjaga solat meskipun sibuk dengan kerja. Malah, Hafiz berkata keperibadian Fazura membuka matanya.

“Apa yang saya nampak dia seorang yang menjaga solatnya. Walaupun sibuk dengan penggambaran yang kadang-kadang memakan masa hampir 10 jam, tapi solat menjadi keutamaannya selain memastikan auratnya sentiasa terjaga.

“Selain itu, satu perkara yang saya cemburu adalah dia tidak suka berkongsi kebaikan yang dilakukan seperti amalan sedekah atau bantuan yang dihulurkan kepada golongan memerlukan. Seboleh mungkin dia enggan orang ketahui niat baiknya itu.

“Sebagai rakan perniagaan saya kagum dengan semangat luar biasa yang dimiliki. Dia sangat memberikan sepenuh komitmen dan teliti dalam setiap apa yang dilakukan,”katanya.

Hafiz berkata lagi, Fattah Amin yang sentiasa berada di sisinya turut membantu kepada kejayaan besar Fazura dalam perniagaan.

“Bagi saya, dia adalah wanita yang sukakan misteri. Dia tidak akan berkongsi sesuatu projek selagi belum dilancarkan bagi mengelak segala perkara negatif atau perasaan yang tidak baik. Dia lebih selesa bersaing dengan dirinya sendiri.

“Saya juga perlu katakan yang Fattah juga antara individu yang sentiasa memberikan sokongan penuh kepadanya. Fattah sering berada di sisi dan membantu menguruskan perniagaan,” katanya.


Nora Ariffin Nafi Tuduhan Paksa Suami Cerai Isteri Pertama

Baru sahaja mendirikan rumah tangga buat kali kedua, timbul dakwaan tak sedap didengar mengenai Datuk Nora Ariffin dan suaminya, Pensyarah Kanan Jabatan Fiqh dan Usul Universiti Malaya, Dr Rushdi Ramli,

Nama Nora disebut di media sosial apabila timbul dakwaan mengatakan Nora suaminya itu sudah pun berkahwin sejak dua tahun lalu.

Lebih mengejutkan, tular paparan mesej dimana individu itu turut mendakwa Nora meminta suaminya itu menceraikan isteri pertamanya dengan hanya menggunakan kertas dan pen.

Difahamkan, pendedahan itu dibuat menerusi kiriman mesej yang dihantar kepada sebuah portal hiburan.

Tampil menjawab spekulasi berkenaan, Nora menafikan sekeras-kerasnya dakwaan tidak berasas itu serta menyifatkan ianya adalah fitnah.

“Astagfirullahalazim, semua ini fitnah, tidak benar. Ini saja statement dari saya,” katanya.

Terdahulu, Nora mengumumkan telah pun bernikah dengan rakan baik arwah suaminya, Allahyarham Johan Nawawi. Nora turut memohon maaf tidak menghebahkan awal berita gembira itu. Ujarnya, majlis perkahwinannya itu diadakan dengan melakukan perkara wajib sahaja.


Upiak Isil Dedah Sebab Tidak Lagi Berhijab

Tindakan penyanyi Indonesia, Upiak Isil didakwa membuka tudung mendapat pelbagai reaksi di kalangan netizen apabila ada yang mengecam serta mempersoalkan keputusannya itu.

Memohon maaf diatas kekhilafannya itu, peserta Gegar Vaganza musim kelapan itu berkata dia ada sebab tersendiri apabila membuat keputusan ‘menyimpan tudung’. Malah, Upiak berkata dia tidak mahu merendahkan hijab apabila melakukan aksi yang tidak sepatutnya oleh wanita bertudung.

“Pertama sekali, saya ingin mohon maaf kerana ini pendapat saya dan bukannya mengenai orang lain. Saya merasakan bila diri ini sebagai pelawak dan sekiranya saya buat ‘macam-macam aksi ini’ (terkinja-kinja) tapi bertudung, rasanya ia merendahkan hijab itu sendiri. Ini pandangan dan perasaan saya.

“Misal kata lagi saya berguling-guling di tepi jalan untuk buat kelakar dan penonton ketawa, rasanya saya sudah pun merendahkan tudung dipakai itu. Betul tak? Jadi, saya ‘simpan’ tudung.

“Malah bagi saya, bila mengenakan baju yang sebegini (pakaian melekap pada tubuh hingga menampakkan bentuk badan), sebaiknya biarlah ditutup sebetulnya (menutup aurat dengan sempurna),” katanya.

Memilih untuk tidak mengulas lebih lanjut mengenai isu itu yang dianggap agak sensitif. Upiak berharap orang ramai mendoakan yang terbaik.

“Ada yang mengkritik, tapi biarlah. Hanya Dia (Allah) yang boleh menilai hambaNya. Saya tidak akan jelaskan dengan lebih terperinci kerana ia sensitif.

“Malah saya yang salah kenapa berhijab dulu, tapi kini dibuka lagi. Kalau belum siap istiqamah diri, kenapa memakai tudung? Jadi itulah kalau netizen rasa marah, saya hanya senyap saja sebab memang benar kita yang buat salah,” katanya.


Nora Danish Dikecam Pakaian Hiking Terlalu Sendat

Meskipun usianya hampir 40 tahun dan bergelar ibu kepada dua cahaya mata, namun pelakon Nora Danish dilihat tetap awet muda apatah lagi memiliki wajah baby face.

Baru-baru ini perkongsian Nora menjadi perhatian ramai apabila memuat naik gambarnya melakukan aktiviti mendaki bukit. Namun apa yang lebih menjadi perhatian pakaian pelakon itu yang dikatakan tidak sesuai.

Seperti sudah dijangka, perkongsian gambar tersebut mengundang kecaman dan teguran ramai. Netizen berkata gambar tersebut kurang manis untuk dikongsikan apatah lagi dengan statusnya sebagai isteri dan ibu.

Malah, ada netizen meninggalkan komen inilah yang dikatakan berpakaian tetapi telanjang. Tidak kurang juga, ada yang mendoakan agar Nora diberikan hidayah supaya lebih menjaga cara pemakaian.


Tiada Lagi Nama Caprice, Mahu Dikenali Sebagai Daddycap Atau Ariz Ramli

Selepas mendirikan rumah tangga dan kini sudah bergelar bapa, penyanyi rap, Caprice tidak mahu lagi digelar dengan nama tersebut.

Memetik laporan Kosmo!, penyanyi itu berkata dia secara rasmi ingin dikenali sama ada dengan nama baharu ‘Daddycap’ atau nama sebenarnya, Ariz Ramli.

BACA: Pernah Tiada Duit Nak Beli Susu Anak, Isteri Caprice Beri Kata Semangat Buat Ibu Tunggal

“Daddycap sebab sekarang saya dah jadi seorang bapa. Bapa kepada Aleesya Sofia dan anak saya pun panggil saya dengan nama itu.

“Atau kalian boleh panggil saya dengan nama penuh ‘Ariz Ramli’. Ini kira nama pentas baharu saya selepas sudah ke fasa perkahwinan. Jadi, tak usah panggil saya Caprice lagi selepas ini. No more,” katanya.

Menurut Ariz lagi, dia membuat keputusan untuk menukar nama disebabkan beberapa isu yang tidak dapat dielakkan. Malah, nama Instagram miliknya juga telah ditukar kepada Daddycap.

“Sebenarnya, ada beberapa isu dalaman dengan beberapa perniagaan yang saya usahakan. Kalau perasan, sebab itu Instagram saya sekarang guna nama ‘signbycaprice’.

“Sekarang ini pun, saya dah mula boleh guna akaun Instagram lama tapi nama tidak lagi Caprice. Daddycap mulai sekarang,” katanya.

Berkongsikan mengenai rumah tangga, Daddycap berkata tanggungjawabnya kini berbeza dan lebih besar apatah lagi sudah mempunyai anak.

“Sekarang sibuk dengan keluarga. Tetapi, keadaan dah sedikit berbeza. Tanggungjawab dah lain sebab saya ada anak sekarang berusia lima tahun.

Senang cerita, banyak benda dah berbeza sekarang. Kena fikir tentang anak, isteri. Memang sangat berbeza tetapi semua yang saya sedang hadapi sekarang merupakan cabaran yang baik untuk memperbaiki diri.

“Saya kenal isteri saya dah agak lama, setahun rasanya. ‘Chemistry’ itu memang dah ada. Tanggungjawab sama tetapi lebih besar sekarang. Saya kena jaga isteri dan anak baik-baik. Saya perlu memastikan Aleesya membesar dengan baik,” ujarnya.

Terdahulu, Ariz mengejutkan peminat apabila mendirikan rumah tangga dengan Farra Inalis wanita berasal dari Kelantan yang juga merupakan ibu tunggal anak satu.


DSV Cari Pembantu Peribadi Handsome, Tawar Gaji RM10,000

Menerusi satu perkongsian di Instagram, jutawan kosmetik Datuk Seri Vida kini sedang mencari lelaki kacak bagi mengisi jawatan sebagai pembantu peribadinya yang baru.

Dalam entri tersebut, Vida menawarkan gaji sebanyak RM10,000 dan mencari lelaki bujang berusia 25 hingga 30 tahun sebagai pembantu peribadinya.

Perkongsian Vida itu mendapat pelbagai reaksi daripada netizen termasuk rakan artis yang bergurau mahu mencuba nasib menjadi pembantu peribadi jutawan itu.

Lebih lucu, pelawak Shuib Sepahtu juga dilihat turut meninggalkan komen berminat mahu menjadi pembantu peribadi Vida.

Baru-baru ini, selepas putus cinta dengan bekas pembantu peribadinya, Vida gembirakan dirinya dengan bercuti di sebuah hotel terkemuka di ibu kota berharga RM50,000 untuk satu malam.


Wawa Zainal Sengaja Penatkan Suami Jaga Anak Supaya Setuju Tutup Kilang

Selamat melahirkan cahaya mata keempat pada Selasa lalu, Wawa Zainal berkata ia adalah hadiah sempena ulang tahun kelahiran suaminya, Aeril Zafrel yang ke-33.

Melihat suaminya letih menjaga anak mereka, Wawa berseloroh mengatakan dia sengaja ‘buli’ suaminya berjaga sepanjang malam supaya bersetuju untuk menutup ‘kilang’.

“Happy birthday my love.. nah hadiah hari jadimu. Kepenatan. Nak sangat anak ramai kan. Saja buli dia jaga sepanjang malam supaya dia setuju untuk tutup kilang (tiada lagi perancangan hamil) hihi,” tulisnya.

Menerusi satu perkongsian di Instagram, Wawa turut memuat naik video memaparkan gelagat Aeril yang menahan rasa mengantuk ketika menyusukan bayi yang ditelakkan di atas riba.

Wawa dan Aeril mendirikan rumah tangga pada 2013. Pasangan itu dikurniakan empat cahaya mata, Ahmad Fakhruddin Attar, 7, Hayla Maghfiratul Adzkiyaa, 5, Ayya Soffya, 1, dan bayi bongsu yang belum lagi didedahkan namanya.


Belum Sedia Timang Anak, Haqiem Rusli Masih Buat ‘Research’ Jadi Suami Baik

Baru sahaja mendirikan rumah tangga dua minggu lalu, penyanyi Haqiem Rusli juga tidak terpelas dengan soalan tentang cahaya mata.

Bagaimanapun, Haqiem berkata dia dan isteri, Anis Sofea merancang keluarga memandangkan mereka masih lagi muda, namun tidak menolak andai diberi rezeki zuriat dalam masa terdekat.

BACA: Nikah Usia Muda, Haqiem Rusli Belum Sedia Nak Timang Anak

“Saya tak menolak rezeki, kalau dah perjalanan hidup saya dan Sofea akan ada cahaya mata dalam masa terdekat kami terima… itu rezeki Allah.

“Tapi untuk masa sekarang bukan kami taknak cuma kami masih nak memantapkan lagi hubungan daripada segi kesefahaman. (Perlu bincang) adakah kami sudah bersedia (timang anak) dalam umur sekarang ni.

“To be honest saya tak bersedia lagi, saya masih buat research macam mana nak jadi suami yang baik, masih cari pengalaman la. belum sedia ada anak dalam usia muda ni,” katanya.

Dalam pada itu, Haqiem berkata dia dan isteri kini dalam proses mengenali antara satu sama lain serta belajar untuk menjadi pasangan yang baik. Haqiem juga akui ianya berbeza selepas bergelar suami apatah lagi perlu memikul tanggungjawab besar.

“Dalam hal berkaitan rumah tangga kami akan bertanya kepada ibu bapa saya dan Sofia, mereka yang membantu mematangkan lagi hubungan kami. Mereka yang lebih berpengalaman dalam rumah tangga.

“Kalau nak bercakap soal perbezaan selepas berkahwin, pada mulanya memang rasa berbeza sebab saya perlu memikul tanggungjawab yang lain. Apa sahaja urusan Sofea saya turut perlu ambil tahu,” katanya.


“Dulu Ada Yang Cakap Karya Inggeris Saya Tiada Siapa Nak Dengar”

Berjaya mencipta nama di Amerika Syarikat, penyanyi Yuna meluahkan rasa syukur dan bangga karya Inggeris yang dihasilkannya mendapat lebih 50 juta penstriman dari 177 negara di Spotify tahun ini.

Yuna berkata hasil kerja keras selama ini berbaloi meskipun sebelum ini pernah diperlekehkan di Malaysia ketika di awal penglibatannya dalam dunia seni.

BACA: Gaya Tudung ‘Beanie’ Yuna Dikritik Tak Tutup Aurat, Nampak Leher

“Bayangkan kena beritahu tiada siapa akan dengar lagu Inggeris saya oleh seorang eksekutif syarikat rakaman di Malaysia sewaktu saya berusia 21 tahun dulu.

“Dan sekarang saya meraih penstriman 50 juta dalam setahun di 177 negara. Sejujurnya saya cuma inginkan muzik saya didengari. Jangan pernah berhenti jadikan impian kamu kenyataan,” katanya.

Penyanyi yang terkenal dengan lagu Crush itu berkata dia kini bergerak sendiri dalam menguruskan kerjayanya dan memaklumkan akan muncul dengan karya terbaru.

“Sekadar peringatan mesra, gadis kamu ini kini bergerak sendiri. Ia bermakna, kalau strim muzik baharu saya, secara langsung kamu menyokong karier saya. Saya sayang kamu semua. Muzik baharu akan datang,” katanya.


Status Helikopter MD 530G Tentera Darat Malaysia

MD 530G adalah sebuah Helikopter Tinjau Serangan Ringan buatan Amerika Syarikat yang berada dalam perancangan Tentera Darat Malaysia untuk digunakan oleh unit udaranya iaitu Pasukan Udara Tentera Darat Malaysia atau PUTD di dalam pelaksanaan operasi keselamatan. Namun, ramai yang tertanya-tanya apakah status perolehan helikopter ini.

Pada tahun 2019, Mantan Menteri Pertahanan ketika itu, YB Mohamad Sabu, akui memang berlaku kelewatan dalam perolehan dan ia turut diulang Menteri Kanan Pertahanan semasa, YB Dato’ Seri Hishamuddin Tun Hussien.

Namun, punca utamanya bukanlah di pihak Kementerian Pertahanan atau ATM sebaliknya kerana isu teknikal berkaitan Syarikat pembuat asal atau OEM. Syarikat tersebut juga tidak mematuhi perjanjian kontrak asal iaitu menghantar 6 buah helikopter mengikut masa ditetapkan.

Untuk perkembangan terkini, kesemua helikopter MD 530G PUTD ini telah siap dan telah ditempatkan di Arizona, Amerika Syarikat. Kesemua helikopter juga telah dicat dengan corak warna TDM. Bukan itu sahaja, anggota PUTD juga telah berada di Arizona dan mula menjalani latihan komprehensif juruterbang dan juruteknik dalam pengendalian MD 530G.

Secara kesimpulannya, proses perolehan MD 530G sedang berjalan dan dilaksanakan secara ‘berperingkat’. Ia bukannya terbengkalai seperti yang didakwa oleh sesetengah pihak.


Ditegur Terlalu Seksi, Nadia Brian Mohon Doa Peminat Terbuka Hati Tutup Aurat

Sedar apabila di ruangan komen ramai peminat sering menegur supaya lebih berpakaian sopan, pelakon Nadia Brian tidak melenting mahupun melatah dengan teguran tersebut.

Menurut Nadia, dia menganggap apa yang diperkatakan pemina titu sebagai satu doa untuk dia berubah ke arah lebih baik dan itu tandanya peminat ambil berat.

“Sejujurnya saya amat menghargai komen sebegitu sebab mereka mendoakan benda yang baik-baik. Sayaa rasa netizen buat macam tu sebab mereka caring.

“Apa-apa pun kena kena jadi diri sendiri, hormat orang tua dan stay humble, itu perkara yang lebih penting daripada pemakaian kita.

“Nak berubah dari segi pemakaian itu memerlukan masa. InsyaAllah mana tahu dengan berkat doa daripada orang saya pun boleh berubah,” katanya.

Ditanya mengenai soal untuk berkahwin lagi, Nadia berkata dia tidak serik untuk mendirikan rumah tangga lagi meskipun berdepan perceraian sebelum ini.

“Semua orang mahukan rumah tangga yang berkekalan. Ras sedih sebab tak dapat nak kekalkan rumah tangga sendiri. But its okay saya belajar daripada kesilapan. Saya tak pernah rasa serik atau takut untuk kahwin semula.

“Benda itu tiada dalam kamus hidup saya sebab ia merupakan sebahagian daripada perjalanan hidup kita untuk menjadi manusia yang lebih baik,” katanya.


Hilang Kerja, Hilang Hak Kebebasan, Rita Rudaini Tak Takut

Lantang bersuara mengenai pendiriannya tidak mahu mengambil vaksin, pelakon Rita Rudaini berkata dia tidak takut andai hilang pekerjaan dan hak kebebasan kerana tidak menurut perintah.

Membuat luahan tersebut di Insta Story, Rita percaya rezeki datang daripada Allah dan dia lebih takut jika kehilangan Allah.

BACA: Anak-Anak Dianggap Malang Sebab Mak Tak Vaksin, Rita Rudaini Bersyukur Sebab ‘Bodoh’

“Aku hilang pekerjaan kerana enggan turut perintah, aku juga hilang hak kebebasan. Tapi aku tak peduli, tidak takut yang aku takut kalau aku hilang Allah kerana DIA lah aku masih hidup,” tulisnya.

Dalam pada itu, Rita turut meluahkan rasa syukur sering didatangi orang yang baik sudi berkongsi rezeki serta membantunya.

“Dia juga mengirimkan orang-orang yang baik untuk berkongsi rezeki dengan aku dan anak-anak. Itu cara Dia membantu aku.

“Walaupun aku bukan hamba-Nya yang taat dan baik dengan Dia, segalanya aku serahkan kepada-Nya. Ya Rabb, terima kasih. Pimpinlah aku menjadi hamba-Mu yang taat. Salam Jumaat,” tulisnya.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


Program 100 Hari Aspirasi Keluarga Malaysia, Meriah Dengan Aktiviti

Berbaki enam hari lagi, tak sabar rasanya nak join program 100 Hari Aspirasi Keluarga Malaysia (AKM) #KeluargaMalaysia di Pusat Konvensyen Kuala Lumpur (KLCC) bermula 9 Disember hingga 12 Disember ini.

Jangan cakap tak payung, rugi kalau korang tak lock tarikh dan masa bermula jam 9 pagi hingga 10 malam ni, sebab Program 100 Hari AKM ada macam-macam aktiviti best untuk semua.

Lagi pula, dekat dua tahun korang complain ‘terkurung’, ni lah peluang untuk korang join macam-macam aktiviti hype secara free!

Sepanjang empat hari, ada persembahan Malam Aspirasi Perdana menghimpunkan artis kesayangan ramai, seperti Hael Hussaini, Dayang Nurfaizah, Vince, Anuar Zain dan Jaclyn Victor, bukan senang nak dapatkan peluang macam ni!

Selain itu, ada juga persembahan kebudayaan, pameran dan jualan usahawan, galeri pencapaian kementerian, I’m Youth, program bantuan, pemeran kementerian dan agensi serta padanan perniagaan sesuai untuk korang yang nak belajar bisnes.

Kalau korang rasa tak cukup best, ada juga aktiviti lain buat gamers di luar sana. Sertai Keluarga Malaysia Esports Tournament secara percuma dan berentap dalam game yang tengah trending sekarang ni, macam FIFA and Mobile Legend Bang Bang, siap bagi hadiah utama mencecah RM2,000.

Lagi unik, Program 100 Hari AKM juga sediakan kaunter diskaun pembayaran saman, mana yang banyak saman tu boleh lah amik peluang ni datang serbu.

Selain itu, ada lagi, aktiviti Cabutan Bertuah Perdana yang menawarkan hadiah utamanya, Proton X50!

Syarat kelayakan tak susah, korang hanya perlu mendaftar di kaunter pendaftaran, Like, Follow dan Share Facebook page Keluarga Malaysia dan ambil gambar serta pos di Facebook dengan #KeluargaMalaysia dan komen positif.

Jangan lupa, korang kene scan QR Code booth kementerian minimum 10 booth dan support pempamer dengan membeli barangan berjumlah RM200 bagi resit terkumpul.

Takut tak dapat hadiah kereta? Jangan down, sebab ada 140 hadiah lain termasuk Motorsikal Yamaha LC, Modena Kriss, televisyen, laptop, tablet, telefon pintar, basikal dan barangan elektrik.

Nak tahu apa lagi yang ada, korang kena lah datang bawak sekeluarga untuk rasa sendiri kemeriahan program 100 Hari AKM. Apapun, jangan lupa, SOP kene jaga.

Program 100 Hari AKM yang bakal dirasmikan oleh Perdana Menteri, Datuk Sri Ismail Sabri Yaakob adalah antara inisiatif kerajaan dalam menyemarakkan lagi semangat Keluarga Malaysia merentasi agama, kaum, warna kulit dan sempadan.

Program 100 Hari AKM ini antara lain menyeru rakyat Malaysia mengetepikan perbezaan dalam memulihkan semula negara untuk mengembleng tenaga dalam cabaran mendepani pandemik COVID-19 dan merealisasikan Wawasan Kemakmuran Bersama 2030.


Emma Maembong Mengaku Masih Berkawan Dengan Bekas Kekasih

Tidak dinafikan bukan mudah untuk mengekalkan hubungan baik dengan bekas kekasih, namun lain pula dengan pelakon Emma Maembong yang tiada masalah untuk kekal berkawan.

Menerusi satu perkongsian di Insta Story, Emma berkata ia bukan satu kesalahan untuk berbaik dengan bekas kekasih yang sebelum ini pernah berada dalam hidupnya dan serba serbi tahu tentang apa yang disukainya.

BACA: Kongsi Foto Bersama Emma Maembong & Suami, Netizen Puji Zizan Razak

“Ya, saya mengaku masih berkawan dengan bekas teman lelaki. Bagi saya, pada awal ketika baru berpisah memang normal jika wujud perasaan benci dan marah tetapi jika difikirkan semula, dia salah seorang yang pernah kita kenali dalam hidup.

“Dia mengetahui serba-serbi tentang diri kita seperti suka makan apa dan juga yang pernah ambil hati kita tetapi sayangnya dia tetap bukan jodoh kita,” katanya.

Menjawab soalan daripada netizen bagaimana cara untuk terus berkawan dengan bekas kekasih, Emma berpendapat tidak perlu bermusuh dengan individu yang pernah dianggap lebih daripada seorang kawan.

“Bukankah lebih seronok ada seorang sahabat yang sudah tahu mengenai diri kita dan masih lagi berkawan. Mungkin dia tahu bagaimana untuk tenangkan kita.

“Pada awal dulu memang rasa geram sangat tetapi lama-kelamaan perlu sedar dia bukan jodoh kita. Tidak salah jika hendak berbaik dengan seseorang yang pernah jadi sebahagian daripada hidup dan tercatit dalam sejarah buku hidup kita,” ujarnya.


10 Tahun Berkahwin, Yasmin Hani Berpisah Dengan Suami

Selepas 10 tahun mendirikan rumah tangga, pelakon dan pengacara Yasmin Hani mengesahkan dia sudah pun berpisah dengan suaminya, Sha’arin Razali Wong.

Memaklumkan perkara itu menerusi Instagram sebentar tadi, Yasmin berkata dia dan bekas suami bersetuju untuk bersepakat dalam membesarkan kedua anak mereka meskipun sudah berpisah.

“Sha’arin dan Hani dapat melaksanakan apa yang telah kami persetujui bersama. Kami berdua bersetuju yang kami akan memulakan perjalanan baru secara berasingan dalam keadaan yang baik-baik sahaja.

“Kami juga bersetuju untuk kekal bersepakat dalam membesarkan kedua-dua anak kesayangan kami dalam ruang yang penuh dengan kasih sayang dan toleransi.

“Kami betul-betul harap semua pihak dapat memberi ruang dan menghormati keputusan kami ini demi kesejahteraan keluarga dan anak-anak kami,” tulisnya.

Dalam pada itu, Yasmin mengucapkan terima kasih kepada mereka yang mendoakan buat keluarganya serta akan terus menjadi keluarga yang saling menyayangi.

“Kami masih berkongsi ikatan kerana Noah dan Eissa. Hubungan sebagai ibu bapa sangat kami utamakan dan memohon agar diberi ruang dan privasi,” tulisnya.

Yasmin dan dan Sha’arin mendirikan rumah tangga pada 2011. Pasangan itu dikurniakan dua orang anak lelaki iaitu Noah Ismail Wong, 8 tahun dan Eissa Elzander Wong kini berusia 5 tahun.


Mak Koma, Ayah Strok, Ini Yang Terpaksa Ditempuhi Kanak-kanak Berusia 6 Tahun

Apalah yang boleh dilakukan Nur Aleesya Umairah Mohd Rizal, kanak-kanak yang baru sahaja berusia 6 tahun, apabila dugaan berat menimpa dirinya.

Ayahnya, Mohd Rizal Md Riba dikatakan mengalami strok dan tidak berkerja disebabkan faktor kesihatan. Ayahnya dikatakan mengalami lumpuh sebelah badan selama 3 tahun.

Manakala ibunya Nor Diyana Omar pula mengalami koma dan bergantung kepada mesin sokongan hayat. Ibunya terkena hentaman atau pelanggaran serta mengalami kecederaan serius di bahagian kepala menyebabkan pendarahan otak dan kecederaan fizikal lain serta patah tulang selangka akibat kemalangan.

Sepanjang keadaan itu juga, mereka sekeluarga hanya bergantung sepenuhnya kepada wang pencen ilat (PERKESO) ayahnya untuk meneruskan kelangsungan hidup.

Nur Aleesya Umairah kini di bawah penjagaan dan tinggal bersama bapa saudaranya. Dia masih meneruskan persekolahan di Tabika Kemas Padang Jawa, Klang. Kebajikan adik Nur Aleesya Umairah dijaga oleh Cikgu Sharifah selaku Penyelaras tadika tersebut. Dan buat masa ini pengangkutan pergi dan balik ke sekolah disediakan gurunya itu.

Buat masa sekarang, mereka sekeluarga memerlukan bantuan kewangan untuk menampung keperluan pendidikan seperti buku-buku, kelengkapan persekolahan dan keperluan makan dan minum dalam bentuk barangan makanan.

Bagi ayah dan ibunya pula memerlukan bantuan seperti katil, pampers, susu, alat kelengkapan yang berkaitan antaranya tiub trakeostomi untuk kegunaan di trakea.

Bagi anda yang mahu menghulurkan bantuan boleh salurkan di akaun CIMB Pertubuhan Amal Kebajikan Rotikaya: 8604675654.

Marilah kita sama-sama meringankan beban mereka yang memerlukan. Sedikit bantuan yang dihulurkan pun dah bersyukur sangat. Moga kita semua dilimpahi rezeki yang lebih luas selepas ini. Insha-Allah.


Keluar Dengan Suami Lagi Seksi, Alicia Amin Tak Kisah Bawa Watak ‘Daring’

Sinonim dengan imej seksi, pelakon dan model Alicia Amin berkata dia tidak mempunyai masalah untuk melakonkan watak ‘daring’ jika bertujuan untuk menyampaikan mesej kepada penonton.

Bagaimanapun, Alicia berkata perkata itu sedikit terbatas dalam industri lakonan tempatan yang bersifat tidak terbuka.

BACA: Alicia Amin Dedah Umur 9 Tahun Dah Tanya Bapa Pasal Seks

“Masa pengambaran nak ‘shoot’ seksi itu dan ini, tapi realitinya, saya macam ‘alamak, saya sendiri pakai lagi seksi keluar dengan suami’.

“Kalian sendiri tahu, Ahli Lembaga Penapisan Filem (LPF) bila nak keluar (filem atau drama), ‘baju ini pendek sangat, bahagian (badan) ini tak boleh nampak’,” katanya.

Kata Alicia lagi, dia tidak bimbang untuk membina kerjaya di Malaysia dan terbuka membawakan watak atau beraksi seksi asalkan dapat menyampaikan mesej kepada penonton.

“Kalau tanya saya sama ada saya bersifat terbuka membawakan watak atau beraksi seksi demi projek lakonan, saya tiada masalah kalau itu untuk tujuan menyampaikan mesej secara lebih berkesan kepada penonton,” katanya.


Main ‘Kahwin-Kahwin’, Tauke Jambu Sengaja Buat Sebab Nak Ajar Netizen

Hampir seminggu mendiamkan diri selepas dikecam teruk gara-gara melakukan gimik kahwin untuk mempromosikan produk keluarannya, pelawak Tauke Jambu membuat permohonan maaf.

Tiada niat untuk menipu, Tauke berkata dia berbuat demikian kerana mahu mengajar netizen supaya bersabar dan tidak mudah membuat sebarang spekulasi terburu-buru.

BACA: Sekadar Gimik, Majlis Pernikahan Tauke Jambu Cuma Iklan Jual Produk

“Saya minta maaf kepada netizen dan orang di luar sana, saya tak ada niat untuk scam atau menipu mereka. Ni cara zaman sekarang sebab nak menjana ekonomi. Masing-masing ada cara tersendiri… cuma harap netizen sebelum memberi sebarang komen dan spekulasi kena teliti terlebih dahulu.

“Ini mengajar kita untuk bersabar dan menunggu segala keputusan baru lah kita tentukan dan komen jangan nak hentam je,” katanya.

Meskipun dikecam teruk oleh netizen, Tauke berkata dia tidak mengambil hati dengan apa yang diperkatakan terhadap dirinya kerana sebagai artis dia memerlukan netizen.

“Saya tak ada simpan apa-apa pun, biasa la lumrah kehidupan ada pasang dan surut. Saya pun tak menyalahkan netizen sebab mereka yang menyokong kita sebenarnya sebab sebagai artis dan selebriti memang memerlukan netizen,” katanya.

Dalam pada itu, Tauke berkata ramai yang beranggap idea menggunakan isu perkahwinan sangat sensitif namun Tauke kata tidak perlu diperbesarkan dan ia hanya ‘main kahwin-kahwin’.

“Pasal isu kahwin tu pula samalah macam zaman kecil dulu mesti ramai pernah main kahwin-kahwin. Jadi macam saya ni baru nak hidup semula selepas banyak lakukan kesalahan, jadi saya ibaratkan diri macam budak main kahwin-kahwin,” katanya.


Suhaimi Saad Tolak Kepercayaan Allah Ada Di Mana-Mana

Sebut sahaja nama Suhaimi Saad, pasti ramai tahu ada sahaja kontroversi terpalit bekas penyanyi nasyid itu lebih-lebih lagi mengenai pendiriannya menolak vaksin Covid-19.

Baru-baru ini perkongsian Suhaimi mengejutkan ramai apabila berkongsikan mengenai kepercayaan ramai yang ditolaknya.

BACA: Cerita Kisah Dalam Kain & Onani, Netizen Rasa Jijik Dengan Suhaimi Saad

Seperti kita tahu, Suhaimi menyokong bahawa bumi berbentuk datar, menolak sistem pendidikan serta kebaikan suntikan vaksin.

Bagaimanapun, dakwaan Suhaimi yang menolak bahawa Alllah ada dimana-dimana mencetuskan tanda tanya apabila ada netizen memintanya untuk memberi penjelasan mengenai dakwaannya itu.

Namun, di ruangan komen, Suhaimi meminta netizen supaya mendalami dan fahamkan ilmu agama. Tidak hanya setakat itu, Suhaimi turut menyifatkan tafsiran ayat kedua surah al-Fatihah sebagai terlalu umum.


Gembirakan Hati, DSV Menginap Di Hotel RM50,000 Satu Malam

Nampaknya selepas putus cinta dengan bekas pembantu peribadinya, Ahmad Iqbal Zulkifli, jutawan kosmetik, Datuk Seri Vida gembirakan dirinya dengan bercuti di sebuah hotel terkemuka di ibu kota.

Menerusi satu perkongsian di aplikasi TikTok, Vida menginap di sebuah hotel berharga RM50,000 untuk satu malam. Malah, Vida turut sertakan kapsyen, ‘tiada lelaki, tiada masalah’.

Dalam satu lagi video, Vida sempat membuat TikTok bersama staf di hotel sambil menari mengikut rentak lagu berserta kapsyen mengatakan daripada bersedih lebih baik layan TikTok.

Perkongsian Vida itu mendapat pelbagai reaksi netizen yang terkejut dengan harga hotel tersebut apatah lagi boleh membeli sebuah kereta.

Bagaimanapun, ada yang berkata usahawan itu berhak untuk bahagiakan diri sendiri selepas bertahun-tahun bekerja mencari rezeki.

Tidak kurang juga ada yang mengatakan mereka juga turut gembira melihat Vida turut kini gembira selepas berdepan episod putus cinta.

Terdahulu, Vida mempersoalkan kemampuan Iqbal untuk mencari pengganti lebih-lebih lagi wanita sepertinya seorang wanita yang rupawan dan genit-genit manja.


Vivy Yusof Ditegur Baru 10 Hari Berpantang Dah Kembali Bekerja

Selamat menimang cahaya mata keempat pada 22 November lalu, usahawan terkenal, Datin Vivy Yusof memaklumkan sudah pun kembali bekerja meksipun masih dalam tempoh berpantang.

Menerusi satu perkongsian di Instagram, Vivy dilihat memuat naik foto dirinya yang memakai baju berpantang, lengkap berstokin sedang baring di katil ditemani komputer riba dan anaknya, Idris Ali Shah.

BACA: Vivy Yusof Hadiahkan dUCk Buat Petugas Hospital Sebagai Tanda Penghargaan

Perkongsian Vivy itu mendapat pelbagai reaksi daripada netizen yang terkejut serta menegur usahawan itu supaya berehat secukupnya ketika tempoh berpantang.

Malah, ada segelintir netizen turut berkongsikan kesan buruk jika bekerja terlalu kuat ketika tempoh tersebut apatah lagi baru sahaja melahirkan cahaya mata.

Vivy selamat melahirkan cahaya mata keempat hasil perkongsian hidup bersama Datuk Fadzruddin Shah Anuar pada 22 November lalu. Pasangan itu turut mempunyai tiga cahaya mata iaitu Daniel Azim Shah, Mariam Iman Shah dan Sarah Ilham Shah.


Nora Ariffin Nikah Sahabat Baik Arwah Suami

Selepas lima tahun hidup bersendirian, penyanyi Datuk Nora Ariffin mengesahkan kembali isteri apabila bernikah dengan sahabat baik arwah suaminya, Johan Nawawi baru-baru ini.

Difahamkan, suaminya itu dikenali sebagai Dr Rushdi Ramli, 55 tahun, merupakan Pensyarah Kanan, Jabatan Fiqh & Usul, Universiti Malaya.

“Saya dengan rendah hati dan bersyukur ke hadrat Allah SWT ingin memaklumkan bahawa saya kini telah bertemu jodoh dgn seorang hamba Allah yg merupakan sahabat baik arwah Johan sejak dari kecil lagi. Beliau adalah saudara Rushdi Ramli

Memaklumkan perkara itu di Instagram miliknya tadi, Nora memohon maaf tidak menghebahkan awal berita gembira itu. Ujarnya, majlis perkahwinannya itu diadakan dengan melakukan perkara wajib sahaja.

“Saya ingin meminta maaf kerana dari awal lagi saya memang berniat untuk tidak menghebah- hebahkan ikatan ini. Cukuplah sekadar melaksanakan perkara wajib & mengikut hukum sahaja.

“Saya berpegang pada prinsip bahawa perkahwinan adalah satu ibadah dan ianya terlalu peribadi utk saya kongsikan, bukan ingin bermegah- megah, jauh sekali untuk mencari publisiti,” tulisnya.

Menerusi entri itu, Nora turut memohon orang ramai mendoakan agar mahligai dibina berkekalan hingga ke alam syurga dan diredhai Allah.

“Saya mohon peminat dan insan yang mengenali saya menitipkan doa buat saya semoga mendapat keluarga sakinah, mawaddah dan warrahmah. Moga dipermudahkan segala urusan, diberkati, diredai Allah SWT dunia dan akhirat. Insya-Allah,” katanya.


Putus Dengan Ismail Izzani, Shalma Eliana Akui Ramai Lelaki Cuba Dekati

Hubungan cinta yang dibina bersama Ismail Izzani sejak dua tahun lalu putus di tengah jalan apabila penyanyi itu memaklumkan sudah pun berpisah pada November lalu.

Sebulan berstatus single, penyanyi Shalma Eliana mengakui dia didekati beberapa lelaki. Bagaimanapun, dia mahu memberi perhatian kepada karier terlebih dahulu.

“Jujurnya, ada saja yang DM menyatakan hasrat ingin berkenalan. Tetapi, saya anggap ia sebagai hubungan biasa-biasa sahaja.

“Saya selesa dan gembira begini. Tambahan pula saya mahu fokus dengan kerjaya dan tidak mahu fikir sangat soal cinta,” katanya.

Ditanya mengenai hubungannya dengan Ismail, Eliana berkata baik-ik sahaja dan dia tidak menyimpan dendam terhadap bekas kekasihnya itu.

“Saya memang tak suka bergaduh.Jadi kami tidaklah sampai bermusuhan. Lagipun buat masa ini saya hanya mahu fokus pada kerjaya,” katanya.


“Kalau Dukung Heroin Saya Tak Rasa Apa-Apa, Macam Dukung Kerusi Je”

Pelakon berbadan sasa, Zul Ariffin berkata dia bersedia untuk memberi tunjuk ajar kepada pelakon baru yang digandingkan bersamanya dalam filem mahupun drama.

Bagaimanapun, Zul berkata pelakon tersebut perlulah membuang ego serta berdedikasi untuk belajar serta memperbaiki mutu lakonan.

BACA: Sambut Hari Lahir Ke-35, Zul Ariffin Berazam Nak Tutup Kisah Lama

“Saya terbuka untuk bergandingan dengan sesiapa pun sama ada dia pelakon baharu atau lama. Malah saya juga tidak kisah untuk membantu, mengajar pelakon baharu asalkan mereka mahu belajar, letakkan dedikasi dan buang ego mereka ke tepi.

“Penonton percayakan lakonan saya dan bila saya keluar di kaca televisyen, mereka meletakkan harapan untuk melihat keberkesanan lakonan dan dengan siapa saya bergandingan,” katanya.

Kata Zul lagi, dia mengakui bukanlah seorang pelakon yang baik namun akan sentiasa cuba menjadi pasangan aktor yang mudah memberi kerjasama.

“Bila berlakon, kita tidak boleh ‘fly’ solo. Kalau saya seorang yang memberi, ia tidak akan menjadi. Jadi saya tidak kisah untuk ‘baby sit’ pelakon gandingan saya di set penggambaran, walaupun saya tidak dibayar untuk berbuat demikian,” katanya.

Dilihat sedang mendalami agama bersama Ustaz Ebit Lew dalam beberapa perkongsian sebelum ini, Zul berkata dia mahu memperbaiki lisan dalam usaha menjadi insan yang lebih baik.

“Ramai sudah tanya soalan ini dan apa yang boleh saya katakan, saya akan cuba jaga lisan dahulu. Perubahan itu akan berlaku secara perlahan-lahan.

“Bila berlakon, bukan saya yang request untuk dukung heroin saya. Tetapi saya hanya mengikut perjalanan cerita yang ditetapkan. Kalau dukung pun, saya tak rasa apa-apa. Terasa seperti mendukung kerusi sahaja,” katanya.

Terdahulu, hangat diperkatakan apabila Zul terkait dengan kontroversi mendukung heroin dalam sebuah drama lakonannya.


Tak Serik, Nadia Brian Nak Kahwin Lagi

Meskipun berdepan kegagalan rumah tangga sebelum ini, pelakon Nadia Brian tidak menolak untuk berkahwin lagi jika ada lelaki yang sesuai untuk dijadikan suami.

Menurut Nadia, tiada istilah serik untuk berkahwin lagi kerana sebagai seorang wanita dia masih memerlukan kasih sayang dan perhatian daripada seorang lelaki.

BACA: Nadia Brian Doa Jumpa Lelaki Baik, Boleh Bimbing Ke Jalan Allah

“Nak kata serik, tidak juga. Mana tahu kalau saya bertemu jodoh pada tahun hadapan dan berumah tangga. Saya sedia untuk itu.

“Soal jodoh kita tidak tahu. Itu rahsia Dia. Lagipun saya seorang perempuan. Siapa yang tidak mahu berkahwin dan ada teman hidup?,” katanya.

Terdahulu, hangat diperkatakan mengenai kemelut rumah tangga Nadia dan suaminya, Muizz yang akhirnya berakhir dengan perceraian pada 5 April lalu.


Dulu Asyik Dikeji, Kini Persembahan Live Nabila Razali Dipuji

Penyanyi Nabila Razali meluahkan rasa syukur apabila persembahannya secara langsung di program MeleTOP baru-baru ini mendapat reaksi positif daripada netizen.

Nabila berkata dia mengakui terkejut apabila nyanyiannya untuk single terbaru, Putus mendapat pujian ramai. Malah, ramai melihat perubahan ketara pada persembahannya itu.

“Kalau dulu saya banyak terima komen negatif daripada positif, tapi sekarang lebih banyak komen positif pula yang diberikan.

“Mungkin orang luar nampak perubahan ketara dalam nyanyian, kerana saya memang tidak henti perbaiki kualiti nyanyian dan kerja. Saya selalu pegang dengan prinsip ‘tak mati dek keji, tak hidup dek puji’. Saya buat semua ini bukan untuk orang lain, tapi diri sendiri.

Dalam pada itu, Nabila berkata selepas insiden terkucil dia tidak berhenti untuk memperbaiki vokal, malah sanggup berhabis wang untuk menyanyi lebih baik.

“Sejujurnya sejak kejadian nyanyian terkucil itu, saya memang tidak berterusan pergi kelas vokal. Saya juga sanggup berhabis wang untuk bayar guru vokal supaya dapat menjadi lebih baik.

“Sebagai manusia kita pasti ada banyak kekurangan. Alhamdulillah, persembahan saya malam tadi dapat memperlihatkan perbezaan kepada penonton sekali gus berjaya meresapkan apa yang diajar oleh guru vokal selama ini,” katanya.


Tiada Persefahaman Punca Siti Saleha Tuntut Cerai

Tiada hujan tiada ribut, kisah penceraian Siti Saleha ternyata mengejutkan ramai peminat apatah lagi pelakon itu mengesahkan sudah memfailkan cerai terhadap suaminya, Ahmad Lutfi Azhar.

Difahamkan, punca Siti Saleha membuat tuntutan cerai kerana tiada lagi persefahaman. Perkara itu didedahkan peguamnya, Azmi Rais di Mahkamah Rendah Syariah Klang pagi tadi.

BACA: Dakwaan Orang Ketiga Punca Rumah Tangga Retak, Siti Saleha Tutup Mulut

Pagi tadi, Siti Saleha hadir bagi prosiding mendengar laporan Jawatan Kuasa Pendamai (JKP) berhubung kes tuntutan penceraian namun ditunda pada 17 Januari depan.

Pada tarikh berkenaan JKP akan diadakan sekali lagi dan menentukan sama ada perintah perceraian dengan talak atau shiqaq perlu dikeluarkan atau tidak.

Dalam pada itu, JKP akan dilakukan sekali lagi sebelum terikh berkenaan berikutan defendan (Ahmad Lutfi) dan wakilnya gagal hadir sebelum kini kerana berada di luar negara.

Siti Saleha dan Ahmad Lutfi mendirikan rumah tangga pada 28 Julai 2017. Selama empat tahun berkahwin, pasangan ini belum dikurniakan cahaya mata.


“Saya Terlalu Sayangkan Suami, Hanya Ajal Boleh Memisahkan Kita”

Kemelut rumah tangga pelakon Nynaa Harizal dan suaminya, Fahmi Ilyas akhirnya sampai ke penghujungnya apabila pasangan itu mencapai persetujuan untuk berbaik.

Menerusi satu perkongsian di Instagram malam tadi, Nynaa meluahkan rasa syukur doanya untuk kembali bersama suami dimakbulkan Allah.

“Alhamdulillah Allah makbulkan doa saya. Saya sangat bersyukur dapat kembali ke tempat saya berada. I love you my husband, hanya ajal boleh memisahkan kita,” tulisnya.

Perkongsian Nina mendapat pelbagai reaksi daripada netizen yang meluahkan rasa syukur dan gembira apabila rumah tangga pelakon itu dapat diselamatkan. Malah, ramai mendoakan rumah tangga pasangan itu bahagia serta dikurniakan cahaya mata.

Terdahulu, Fahmi membuat tuntutan nusyuz agar pelakon itu kembali taat selepas hampir dua minggu Nynaa didakwa keluar rumah tanpa kebenaran.


Ada Masalah Kewangan? Jangan Rasa Down, URUS Kan Sahaja!

Bila dah kena terima hakikat untuk terus ‘hidup’ dengan COVID-19 ini, terpaksa terima kenyataan untuk terus hidup bersama dengan virus pembunuh ini.

Kami akui ramai yang terjejas akibat daripada pandemik ini. Banyak betul perkara yang terbantut. Ada yang hilang kerja, ada yang baru mula nak survive untuk mula balik mencari kerja dan berbisnes. Hutang pun ada yang tak terbayar.

Namun begitu, anda jangan susah hati. Bantuan sentiasa ada untuk anda yang terkesan dengan pandemik COVID-19 ini.

Salah satunya adalah pakej Program Pengurusan dan Ketahanan Kewangan (URUS). Untuk info anda URUS adalah pakej bantuan holistik untuk membantu anda yang terjejas kerana masalah aliran tunai yang berpanjangan akibat COVID-19 ini.

URUS juga menawarkan bantuan bayaran balik dan sokongan pembangunan ketahanan kewangan, merangkumi pelan kewangan peribadi, program pendidikan kewangan serta peluang untuk menambah pendapatan dan mendapatkan sokongan lain melalui rujukan kepada Jaringan Sinergi Sosial yang diuruskan oleh AKPK.

Golongan yang layak mendapatkan bantuan holistik ini di bawah URUS adalah peminjam dalam kumpulan B50 dan memenuhi syarat-syarat berikut:

1. Pendapatan isi rumah sehingga RM5,880
2. Kehilangan pekerjaan atau mengalami pengurangan pendapatan sekurang-kurangnya 50%
3. Pinjaman/pembiayaan telah pun berada di bawah program bantuan bayaran balik sedia ada (seperti Bantuan Bayaran Balik Bersasar, PEMERKASA Plus, PEMULIH, penjadualan dan penstrukturan semula oleh bank dsb) pada 30 September 2021 dan
4. Pinjaman/pembiayaan tanpa tunggakan melebihi 90 hari pada tarikh permohonan URUS

Anda jangan risau, pihak bank sentiasa terus menerus memberikan bantuan untuk anda. Tak pernah berhenti! Meh kita usha sat pinjaman/pembiayaan mana jer yang layak di bawah URUS ni?

1. Pinjaman/pembiayaan perumahan
2. Pinjaman/pembiayaan peribadi (termasuk pinjaman/pembiayaan ASB, pinjaman/pembiayaan pendidikan dsb)
3. Pinjaman/pembiayaan kenderaan
4. Sewa beli
5. Baki kad kredit/kemudahan kredit pusingan (cth. overdraf/kemudahan kredit dan kredit perdagangan) yang telah ditukar kepada pinjaman/pembiayaan bertempoh

Mungkin ada dari anda yang tertanya-tanya apakah bantuan yang anda boleh dapat di bawah URUS?

Anda akan menerima pelan kewangan peribadi yang menetapkan jumlah ansuran bulanan and jadual bayaran balik pinjaman untuk tempoh sehingga 24 bulan.

Ia meliputi:
1. Pengecualian faedah/keuntungan untuk tempoh 3 bulan
2. Penangguhan bayaran serta pilihan lain termasuk pengurangan ansuran untuk membantu mengurus hutang keseluruhan selaras dengan kemampuan anda dan
3. Sokongan pembangunan, pendidikan dan khidmat nasihat untuk membantu anda mengurus kewangan agar lebih berdaya tahan

Pelan ini juga akan mengambil kira semua tanggungan hutang sedia ada dan jumlah pendapatan yang anda mampu peruntukkan untuk membayar hutang setelah mengambil kira perbelanjaan sara hidup. Haaa, amacam gais, faham tak?

Fuh, amacam? Bila dah baca ni rasa ringan sikit beban yang ada di bahu ni ha. Betul-betul membantu.

Kalau kurang faham, anda boleh terus tanya kepada bank anda. Semua persoalan nanti akan terjawab gais. Hehe.

Permohonan untuk menyertai URUS dibuka mulai 15 November 2021 sehingga 31 Januari 2022.

Jika anda mempunyai pinjaman/pembiayaan dengan satu bank sahaja di mana terdapat pinjaman yang berada di bawah program bantuan bayaran balik, anda perlu memohon terus kepada bank anda dengan mengisi borang permohonan URUS.

Tetapi, jika anda mempunyai pinjaman/pembiayaan dengan lebih daripada satu bank, anda perlu memohon dengan mengisi borang permohonan URUS melalui salah satu bank yang mana anda mempunyai pinjaman/pembiayaan berbayar dan yang berada di bawah program bantuan bayaran balik.

Oh ya, sebaiknya, anda perlu menyenaraikan semua pinjaman/pembiayaan anda semasa permohonan.
Ini akan membolehkan AKPK menggabungkan perincian pinjaman/pembiayaan anda antara bank dan membentuk pelan bantuan bayaran balik yang holistik dan wajar berdasarkan kemampuan anda.

Bagi membantu AKPK menghasilkan pelan yang menyeluruh, anda hanya perlu mengemukakan dokumen mudah yang menunjukkan pendapatan semasa atau status pekerjaan anda, contohnya penyata bank, borang cukai pendapatan, penyata KWSP, slip gaji/baucar bayaran, ataupun surat pemberhentian kerja.

Dokumen ini mestilah dokumen terkini yang menunjukkan pendapatan semasa atau status pekerjaan anda. Jika tiada, rujuk bank anda untuk mengetahui dokumen lain yang boleh diterima sebagai bukti kelayakan anda.

Anda masih boleh mendapatkan bantuan daripada bank anda untuk membincangkan pilihan bayaran balik yang sesuai dengan keperluan dan keadaan kewangan anda atau hubungi AKPK untuk khidmat nasihat dan bantuan di bawah pelbagai program AKPK yang sedia ada untuk isi rumah dan PKS, seperti:

1. Program Pengurusan Kredit (PPK)
2. Skim Penyelesaian Pinjaman Kecil (SPPK)
3. Skim Sokongan Ketahanan Kewangan (FIRST)

Diharap artikel ini dapat membantu anda. Sekiranya masih tidak jelas, anda boleh rujuk terus pihak bank anda ya. Malu bertanya sesat jalan!

Sebarang masalah atau info lanjut anda boleh terus ke link yang kami senaraikan ini

Kalau menghadapi masalah dengan bank anda, jangan lupa hubungi BNM di sini.


JDT Tewas Final Piala Malaysia, Eyra Hazali Titip Kata Semangat Buat Suami

Selasa lalu, Kuala Lumpur City (KL City) mencipta sejarah mengejutkan apabila berjaya menumpas juara bertahan Johor Darul Takzim (JDT) sekaligus merangkul Piala Malaysia ke-100 tahun di Stadium Bukit Jalil.

Bagaimanapun, aksi pasukan JDT tidak kurang hebatnya dan wajar diberi pujian meskipun terpaksa berpuas hati di tempat naib juara.

Menerusi satu perkongsian di Insta Story, pelakon Eyra Hazali menitipkan kata-kata semangat buat pemain JDT yang turut dibarisi oleh suaminya, Haziq Nazli yang merupakan penjaga gol simpanan.

Eyra berkata pasukan JDT bermain dengan penuh semangat pada Selasa lalu namun bukan rezeki mereka untuk menambah piala mereka pada musim ini.

Eyra dan Haziq mendirikan rumah tangga pada 1 November 2019. Pasangan itu dikurniakan seorang cahaya mata lelaki bernama Muhammad Hayder Qhalish pada 14 Ogos 2020.


Zahirah Macwilson Nak Cari Maid, Sibuk Jaga Anak Sampai Badan Susut

Selepas hampir setahun berehat daripada belakon kerana menumpukan perhatian pada anak, pelakon Zahirah MacWilson berkata sudah tiba masanya untuk dia kembali bekerja.

Menurut Zahirah lagi, dia kini dalam perancangan untuk mencari pembantu rumah yang akan membantu menjaga anak lelakinya, Isaac Raees.

“Isaac sekarang dah nak masuk 11 bulan dan sudah mula nak berjalan-jalan, bercakap serta berinteraksi dengan orang. Saya nak je berlakon semula, cuma tak ada orang nak jaga Isaac.

“Sekarang ni saya menjaga Isaac dengan nenek di rumah. Saya juga sedang mencari pembantu rumah, sebab tak dapat nak buat semua benda.

“Kalau dah jumpa nanti, mungkin saya akan cuba bawa Isaac bersama sebab tak mahu la bergantung 100 peratus dengan pembantu rumah. InshaAllah bila sempadan negara dibuka semula, saya nak bawa ibu ke Malaysia untuk menjaga Isaac sekejap,” katanya.

Dilihat semakin langsing seperti sebelum berkahwin, Zahirah berkata dia tidak mengamalkan diet sebaliknya berat badannya susut kerana sibuk menguruskan anak.

“Ramai yang ingat saya bersenam, tetapi sebenarnya tidak. Saya tak amalkan diet mahupun sebarang senaman. Saya makan je semua benda, yang manis-manis pula tu. Rasanya kena jaga lepas ni takut kena kencing manis pula.

“Saya rasa jaga anak memang buat kita cepat turun berat badan sebab kadang-kadang sampai tak sempat nak makan,” katanya.


“Penyokong Bola Sepak Boleh Duduk Rapat-Rapat, Harap Saf Masjid Juga Dirapatkan”

Selasa lalu berlangsungnya perlawanan Piala Malaysia 2021 antara Kuala Lumpur City FC dan Johor Darul Ta’zim (JDT) di Stadium Nasional Bukit Jalil.

Apa yang menjadi bualan ramai apabila tular foto dimana kebanyakan penonton yang hadir dilihat tidak mengikut SOP dan duduk rapat ketika menonton perlawanan.

Perkara itu turut mendapat perhatian pendakwah bebas, Firdaus Wong yang menyuarakan pendapatnya agar saf di surau dan masjid juga dapat dirapatkan seperti yang berlaku di stadium.

“Saya berharap agar surau & masjid dapat diimarahkan, saf dirapatkan sebagaimana penyokong bolasepak boleh duduk rapat-rapat, penumpang bas & penumpang kapalterbang boleh duduk sebelah menyebelah,” tulisnya.

Kata Firdaus lagi, dia hanya berkongsikan suara hati sahaja namun para ulama lebih tahu mana yang lebih baik berhubung perkara itu.

Perkongsiannya itu mendapat pelbagai reaksi daripada netizen yang menyokong pendapat Firdaus serta meminta pihak berkenaan mengkaji semula SOP untuk surau dan masjid.


“Tanpa Allah, Saya Bukan Siapa-Siapa”

Namanya menjadi bualan ramai selepas menyertai Gegar Vaganza musim ke-8, malah nyayiannya turut mendapat pujian, namun ia bukan tiket untuk penyanyi Aliff Aziz hanyut dengan pujian.

Menerusi satu perkongsian di Instagram, Aliff memberi peringatan pada diri agar tidak terleka dengan duniawi kerana dia bukan siapa-siapa tanpa Allah.

BACA:  Markah Tertinggi Lagi Di GV8, Netizen Kata Aliff Aziz Bakal Juara

“Tanpa henti menitipkan peringatan untuk diri sendiri. Tanpa Allah SWT, saya bukan siapa-siapa. LailahaillAllah,” tulisnya.

Sudah dua minggu mendapat markah tertinggi di GV8, nama Aliff Aziz disebut-sebut bakal ke pentas akhir dan menjadi juara program tersebut jika persembahannya terus meningkat.

Terdahulu, nama Aliff sering terpalit dengan isu panas termasuk curang dan kemelut rumah tangganya. Bagaimanapun, Aliff kini semakin mendekatkan diri dengan agama apabila menyertai aktiviti tabligh.


Elfira Loy Pertahan Pendirian Hantar Anak 2 Tahun Ke Sekolah

Mempertahankan tindakannya menghantar anak sulungnya, Rayyan Khalaf yang baru sahaja berusia 2 tahun ke sekolah, pelakon Elfira Loy berkata ia terpulang kepada kehendak masing-masing.

Elfira berkata ada manfaat dan kebaikan menghantar anak di usia kecil ke sekolah menurut beberapa kajian yang pernah dijalankan.

“Menghantar anak-anak kecil ke taman asuhan (playschool) akan membantu mereka untuk membangunkan kemahiran ‘motor’ (aktiviti yang melibatkan pergerakan otot dalam badan).

“Mereka juga dapat membangunkan kemahiran sosial dan harian. Memang ada kajian menunjukkan perbezaan antara kanak-kanak yang aktif bermain dengan yang kurang melakukan aktiviti yang merangsang kemahiran motor,” katanya.

Berkongsikan pendapatnya itu di Insta Story, Elfira berkata jika ibu bapa belum bersedia untuk menghantar anak kecil ke sekolah itu terpulang kepada mereka.

“Kalau kalian tak bersedia nak hantar anak-anak anda (ke sekolah), tidak mengapa. Kalian boleh sentiasa buat aktiviti bersama anak-anak di rumah. Kalau kalian tahu bagaimana dan punya waktu,” katanya.

Dalam pada itu, Elfira mengakui dia sedikit terganggu apabila ada pihak mempersoalkan tindakannya menghantar anak ke sekolah ketika masih kecil.


“Shuib Keluarga Saya, Tiada Istilah Segan Tapi Saling Menghormati” – Ibu Mentua Tiri

Ibu tiri Allahyarham Siti Sarah iaitu Siti Fatimah Suberi mengakui terkejut dengan dakwaan mengatakan Shuib kelihatan segan apabila bersamanya.

Menerusi satu perkongsian di Instagram, Fatimah atau mesra disapa Makde berkata tiada istilah segan wujud sebaliknya mereka sekeluarga saling hormat antara satu sama lain.

“Terkejut saya baca mesej ini. Sebenarnya tiada istilah segan sebab kami adalah keluarga. Tak wujud istilah menantu tiri ke, menantu kandung ke, menantu betul ke, menantu tipu ke sebab Shuib adalah keluarga saya. Anak-anak mereka semua cucu saya dan saya jaga sejak lahir,” tulisnya.

Dia yang kini menguruskan perniagaan Loveta milik Siti Sarah berkata hubungan dia dengan Shuib sudah mula rapat sejak awal perkenalan Shuib dengan Siti Sarah 12 tahun lalu.

“Mungkin apa yang orang nampak ingat Shuib segan dengan saya, tapi sebenarnya kami saling menghormati. Lagipun masa arwah Sarah bercinta dengan Shuib dulu pun, saya yang selalu temankan. Ingat lagi masa pertemuan pertama Sarah dengan Shuib, saya ada masa itu temankan arwah.

“Bukan malu bukan segan tapi saya hormat. Saya minta doa baik-baik semua pihak untuk keluarga kami. Amin Insya Allah. Semoga doa yang baik juga berbalik kepada kalian semua,” katanya.


Top 5 US PIZZA Unik & Sedap Nak Mampos Yang Anda Wajib Nikmati!

Bila dah lama sangat tak makan pizza, tiba-tiba tertengok kawan post US PIZZA, eh engkau macam tahu-tahu jer tekak kami ni nak makan pizza kan! Haha.

Kalau tengokkan dari menu yang dorang tunjuk memang mengiurkan! Pizza dia unik dan sedap katanya. Tengok dorang makan, teringin pulak nak cuba..haishh, kuat betul yer pengaruh kawan ni. Tapi bagus jugalah sebab kali ini kami nak makan top 5 US Pizza yang dorang cakap-cakapkan sangat tu!

Tambah-tambah pula bila Chef Wan dilantik jadi Duta, fuh! Lagi letops chuols. Dia pun akan mencuba resipi baru dari US PIZZA ni tau. haa, jangan macam-macam.

Eh, takmau sembang banyak mehla kita tengok sikit apa resepi rahsia yang ada dekat top 5 US PIZZA ni.

Sebagai tomyam lover kami memang suka sangat dengan pizza ni. Kalau boleh tu nak repeat hari-hari. Pizza ni sedikit pedas, kena sangat dengan tekak orang Malaysia, suka pedas-pedas kan. Hehe.

Ditambah pula dengan ayam tom yam, cendawan, nanas dan bawang akan memberikan semua rasa dengan setiap gigitan! Memang recommended sangat pizza ni untuk anda cuba.

Okay nie pertama kali kami makan pizza telur masin! Mula-mula tu macam tak berapa confident nak makan. Tapi bila masuk mulut jer, oh wow! Memang sedap weh.

Rasa Salted Egg Pizza ni sangat sedap di samping tekstur yang lembut dan tak ada pun bau hanyir telur pun. Ada udang dan sotong juga di bawah telur masin. Bukan tu jer, ada juga daun kari dan cili yang digoreng, ish memang 10 bintang kami kasi!

Berasal dari Georgia, pizza berbentuk bot ini sangat unik gais. Anda nak tahu dalam dia ada tiga jenis cheese, lepastu ditambah pula dengan telur dan beberapa lagi la bahan. Pergh memang padu!

Nak makan, kena gaulkan semua tu, baru rasa sedap dan chewy gitu. Anda juga boleh tarik keju ke atas kalau nak tengok sejauh mana ia boleh pergi! Mungkin ke langit 7. Haha, gurau jer.

Ceriakan hari anda dengan Italiano Chicken Pizza ini gais! Sangat klasik. Nak pula bila di atas pizza tu dorang letak ayam herba Italiano yang lembut, cendawan, sos carbonara berkrim, dan herba campuran Italiano yang menyegarkan. Betul-betul umph!

Pizza Tuna Delite nampak sangat sedap dan menyelerakan! Bahan-bahan yang dorang masukkan ini memang perfect termasuk tuna, lada, nanas, bawang dan mayonis yang menggoda. Seksi! Jangan lupa cuba okay.

Okay dah cukup TOP 5 US PIZZA untuk anda cuba. Tapi macam rasa bersalah pula kalau tak bagi extra untuk anda. Haha. Meh sini kami kongsi dengan anda 2 resepi pizza special Chef Wan untuk anda. Letops tau!

Kami nak bawa anda ke Ho Chi Minh dengan hidangan berinspirasikan Vietnam yang dicipta oleh Chef Wan sendiri!

Pizza lazat ini dihiasi dengan ayam berempah yang juicy, daun pudina segar dan banyak hirisan cili di atas pizza beserta sos Vietnam istimewa Chef Wan! Fuh kecur air liur dahni.

Teringin nak makan hidangan makanan laut aromatik tradisional? Chef Wan ada untuk anda! Kalau anda nak tahu nama pizza ini pun dinamakan khas sempena nama Chef Wan tau.

Pizza ini memang sangat istimewa kerana ianya dilengkapi dengan udang yang sangat juicy, bunga kantan dan serai yang beraroma serta daun limau purut memang boleh buat anda jaw dropped!

Nak pula pes cili Thai yang sangat istimewa atas pizza ini memang betul mengancam. Pasti anda tak cari lain dah. Merecik!

Apa yang kami suka sangat tekstur pizza dekat sini, tekstur dia sangat lembut dan tak rasa muak pun. Kalau pizza lain nak habiskan sekeping pun dah mengah weh. Satu lagi US PIZZA ni besar tau. Jauh lebih besar daripada pizza-pizza yang kami pernah makan sebelum ni!

Rugi sangat ler kalau anda tak pernah merasa lagi pizza-pizza di sini. Dah boleh plan dengan kawan-kawan dahtu untuk serbu US PIZZA berdekatan anda!

Untuk info lanjut anda boleh ke Website, Facebook, Instagram dan TikTok US PIZZA.


“Segan Nak Ambil Bantuan Zakat, Ada Orang Lain Lebih Memerlukan” – Bad Indigo

Kini memegang kad Orang Kurang Upaya (OKU), anggota kumpulan Indigo, Bad mengakui malu dan segan untuk menerima bantuan zakat daripada badan kebajikan meskipun layak.

Menurut Bad, dia tidak sanggup untuk menerima bantuan kerana memikirkan terdapat ramai lagi golongan asnaf atau orang lain yang lebih memerlukan.

“Pihak Jabatan Kebajikan Masyarakat (JKM) dan Lembaga Zakat Selangor ada memaklumkan kepada saya dan mahu membantu. Tetapi buat masa ini, saya tak mahu ambil lagi bantuan daripada kedua-duanya sebab masih mahu mencuba.

“Saya segan nak ambil duit yang tentunya ada asnaf lain lebih memerlukan. Saya ada luahkan perkara ini pada pegawai yang bertugas. Tetapi mereka ada kata, saya ini layak terima,” katanya.

Kata Bad lagi, apabila dia sudah bersedia atau pun tiada cara lagi untuk menjana pendapatan untuk meneruskan hidup, dia akan memaklumkan kepada pihak zakat.

“Katanya, zakat bukan hanya kepada fakir miskin sahaja, ada banyak kategori. Dia beritahu supaya saya jangan risau, tetapi tak mengapalah. Jika saya sudah bersedia atau tiada langsung cara lain untuk hidup, mungkin saya akan hubungi mereka. InsyaAllah,” katanya.

Berkogsikan keadaan kesihatannya, Bad berkata dia perlu mendapatkan rawatan di hospital secara berkala bagi membersihkan luka di kaki kiri selepas kesemua lima jari kakinya dibuang akibat diabetes.

“Sejak keluar dari hospital awal tahun lalu lagi saya memang kena guna ‘walker’ untuk bantu pergerakan. Paling susah nak urus diri adalah dalam tandas. Tapi nak tak nak, kena buat juga.

“Saya juga uruskan diri sendiri tanpa mahu menyusahkan isteri. Begitu juga kalau nak ke hospital untuk rawatan berkala itu, saya akan bergerak dan pandu kereta sendiri,” katanya.


Harga Roti Naik, Daphne Iking Dikecam Suruh Buat Sendiri Pakai Thermomix

Pengacara, Daphne Iking menerima kecaman hebat netizen gara-gara memberi cadangan kepada orang ramai agar membuat roti sendiri berikutan harga roti naik bermula hari ini.

Lebih mengundang kecaman apabila Daphne mencadangkan agar menggunakan perkakas memasak makanan premium Thermomix dimana harganya mencecah ribuan ringgit. Sedar dengan kecaman diterima susulan cadangannya itu, Daphne dia tiada niat untuk mengguris hati mana-mana pihak.

BACA: Daphne Iking Dedah Dua Minggu Fikir Nak Gugurkan Anak Keempat

“Saya baca komen-komen dan sedang memahami apa yang diperkatakan. Terima kasih kerana ‘tag’ saya.

“Satu benda yang saya nak jelaskan adalah saya tidaklah kaya-raya tetapi bersyukur kerana punya karier yang mampu bayar bil dan sediakan makanan atas meja. Saya tidak berniat menyakiti perasaan orang lain,” tulisnya di Twitter.

Terdahulu, Daphne dikecam sehingga ada yang mendakwa pengacara itu tidak menghormati dan kurang sensitif terhadap golongan kurang berkemampuan.

Malah, ada yang mempersoalkan Daphne dengan mengatakan tidak semua orang mampu membeli Thermomix dan ada yang bergantung pada roti sebagai makanan harian.


Neelofa, Suami Dilepaskan Dari Tuduhan Langgar SOP

Mahkamah Majistret Seremban hari ini melepas tanpa membebaskan selebriti Noor Neelofa dan suami, Muhammad Haris Ismail daripada tuduhan melanggar prosedur operasi standard (SOP) Perintah Kawalan Pergerakan Bersyarat (PKPB) pada 2 Mei lalu.

Keputusan itu selepas Timbalan Pendakwa Raya, Nor Azizah Aling menarik balik semua pertuduhan. Bagaimanapun mahkamah menetapkan 21 Disember ini bagi membuat keputusan membebaskan kedua-dua tertuduh berkenaan.

Muhammad Haris didakwa atas dua kesalahan gagal mematuhi SOP PKPB, tidak membuat imbasan aplikasi MySejahtera atau menulis secara manual serta tidak memakai pelitup muka di Kedai Naeem Carpet Sdn Bhd Nilai 3, Nilai, pada 4 petang, 2 Mei lalu.

Neelofa pula dituduh tidak membuat imbasan aplikasi MySejahtera di premis itu atau menulis secara manual pada masa dan tarikh sama.

Sementara itu, peguam bela Tan Sri Muhammad Shafie Abdullah berkata, pihak pendakwaan menarik balik semua pertuduhan iaitu dua pertuduhan terhadap Muhammad Haris dan satu pertuduhan terhadap Neelofa.

“Pihak pendakwaan juga sudah menerima dokumen representasi yang kita dikemukakan sebelum ini dan Peguam Negara sudah bersetuju bahawa perkara ini bukanlah begitu besar tetapi dibesar-besarkan.

“Satu proses kompaun akan berlaku sama ada hari ini atau esok (norminal amaun) dan selepas kita bayar kita datang balik, sebab kompaun bukan sesuatu perintah yang sama dengan didapati bersalah. Ia neutral tidak ada rekod langsung.

“Kita akan kembali di sini pada 21 Disember nanti untuk keputusan dilepaskan dan dibebaskan. Sungguhpun ketiga-tiga tuduhan itu kita boleh lawan dan mungkin dengan senang kita boleh menang, tapi ia akan berlarutan,” katanya.

Peguam itu berkata lagi, perkara itu tidak harus dipanjangkan atau berlarutan apatah lagi dengan keadaan Neelofa yang sedang hamil dan tidak sesuai kes berkenaan terus berjalan.

Dalam pada itu, beliau bagaimanapun tidak dapat menyatakan kadar kompaun yang akan dikenakan namun menjangkakan ia adalah rendah.

Pagi tadi, Neelofa yang berjubah biru dan Haris berbaju sut biru tiba di Kompleks Mahkamah Seremban pada jam 9.30 pagi.


Nynaa Harizal Tak Jadi Cerai, Kembali Taat Suami

Nampaknya kemelut rumah tangga pelakon Nynna Harizal dan suaminya, Mohamed Fahmi sampai ke penghujungnya apabila pasangan itu mencapai persetujuan untuk berbaik.

Memetik laporan mStar Online, pasangan tersebut hadir menaiki kenderaan yang sama ke Mahkamah Rendah Syariah Kuala Lumpur kira-kira pukul 9 pagi tadi bagi sebutan kes tuntutan nusyuz yang difailkan suaminya 12 November lalu.

BACA: Tak Dera Emosi & Fizikal, Suami Nynaa Harizal Ada Bukti Kemesraan Mereka

Peguam yang mewakili Fahmi, Datuk Zainul Rijal Abu Bakar menyatakan hubungan berjaya diselamatkan dan tiada isu nusyuz.

“Kita berjaya merekodkan penyelesaian atau perintah persetujuan antara kedua belah pihak. Antara terma-termanya akan diberitahu melalui sidang media akan datang.

“Jadi tiada isu lagi, tiada isu nusyuz dan semuanya kembali taat dan seperti dapat dilihat pasangan ini hadir secara baik dan bersama. Alhamdulillah rumah tangga mereka dapat dipelihara dengan izin Allah,” katanya.

Dalam pada itu, Fahmi berkata dia akan menjelaskan apa yang berlaku dalam rumah tangga mereka secara terperinci kepada media tidak lama lagi.

“Apa yang penguam saya cakap adalah benar, kami akan mengadakan sidang media dalam masa yang terdekat. Kami akan jelaskan segalanya tentang situasi kami, kalau kamu minat drama Bollywood… ini adalah drama Bollywood 3 in 1.

“Dekat sidang media nanti anda boleh tanya semua soalan yang ingin diajukan sebab mahkamah dah bagi perintah, kertas kerja akan siap petang ini atau esok,” katanya.


“Kenapa Ramai Orang Malaysia Kejam Terhadap Saya?”

Mengakui dirinya kini tenang dan aman berada di Indonesia, usahawan sensasi, Ahmad Iqbal Zulkifli meluahkan rasa hairan mengapa orang Malaysia kejam terhadap dirinya.

Menerusi satu perkongsian di Instagram, Iqbal meluahkan rasa syukur dengan sokongan diterimanya di negara seberang berbanding di negara kelahirannya.

“Mengapa masih ramai orang Malaysia yang kejam dengan saya? Tidakkah ada sedikit rasa belas kasihan, di Indonesia saya aman.

“Saya amat bersyukur jika ada sokongan kerana ketika ini saya perlukan semangat yang telah hilang. Saya tidak pernah berada dalam situasi ini,” luahnya.

Kata Iqbal lagi, apa yang dipaparkan kepada umum hanyalah cerita luaran dan bukanlah realiti sebenar yang dihadapinya selama ini.

“Apa yang anda lihat hanyalah cerita luaran. Saya juga telah mengakui kesilapan sebelum ini, terima kasih tidak terhingga kepada mereka yang tidak henti-henti memberi semangat walaupun saya tahu bukan mudah,” katanya.

Dalam entri tersebut, Iqbal turut memuat naik videonya menyanyikan sebuah lagu milik Datuk Seri Rossa berjudul Untuk Apa Bertahan bersama penyanyi Indonesia, Azzahra Banilia.

Terdahulu, Iqbal membawa diri ke Indonesia dan ada kemungkinan mahu berhijrah ke negara seberang itu untuk merawat hati.


DSV Yakin Iqbal Tak Dapat Cari Pengganti Sepertinya

Sejak beberapa hari lalu hangat diperkatakan apabila usahawan sensasi Ahmad Iqbal Zulkifli membawa diri ke Indonesia dan mungkin akan menetap di sana.

Iqbal juga berharap dia dapat bertemu kebahagiaan di negara seberang itu serta bertemu orang yang dapat menyembuhkan luka di hati.

Bagaimanapun, bekas kekasihnya iaitu Datuk Seri Vida mempersoalkan kemampuan Iqbal untuk mencari pengganti lebih-lebih lagi wanita sepertinya.

“Kata dia nak cari penganti di Indonesia, tapi boleh ke nak cari penganti macam aku? Saya rupawan dan genit-genit manja. Kau mampu nak cari pengganti seperti aku? tidak sekali-kali! Sekarang saya enjoy dengan kehidupan saya,” katanya.

Dalam pada itu, Vida berkata dia kini tidak lagi berhubung lagi dengan Iqbal selepas bekas pembantu peribadinya itu mengatakan tidak mahu lagi meneruskan hubungan.

Terdahulu, Iqbal berkata dia kini cuba untuk mendekati dan mahu mengenali Rossa dengan lebih dalam. Iqbal berkata Rossa seorang yang lemah lembut, sopan, tidak gedik mahupun bising.


Sebak Ziarah Keluarga Arwah Zulfarhan, Ebit Lew Hadiahkan Tiket Pakej Umrah

Berita mengenai bekas pelajar Universiti Pertahanan Nasional Malaysia (UPNM), Allahyarham Zulfarhan Osman Zulkarnain ternyata memberi kesan kepada rakyat Malaysia apatah lagi terdapat 90 tekapan seterika wap pada tubuh arwah.

Kisah arwah Zulfarhan turut mendapat perhatian pendakwah terkenal, Ustaz Ebit Lew yang meluangkan masa menziarahi pusara arwah Zulfarhan dan ibu bapa arwah di Skudai, Johor. Lebih sayu, kunjungan Ebit Lew itu jatuh pada tarikh hari lahir Allahyarham Zulfarhan.

BACA: Polis Tak Pernah Tutup Kes, Siasatan Terhadap Ebit Lew Masih Berjalan

“Sebak sayu rasa ziarah mak ayah Arwah Zulfarhan UPNM. Selepas Subuh tadi saya terus ke Skudai Johor. Hari ini hari lahir arwah. 29 Nov,” tulisnya.

Menurut Ebit, sepanjang mereka berbual kedua ibu bapa arwah tidak henti mengalirkan air mata terkenangkan anak sulung mereka itu apatah lagi yang pergi dengan keadaan mengyayat hati.

Menerusi kunjungan tersebut, Ebit turut memberikan tiket dan pakej umrah buat ibu bapa arwah Zulfarhan sebagai hadiah sempena hari lahir arwah yang berniat untuk menghantar kedua ibu bapanya itu ke Mekah.

Terdahulu, Mahkamah Tinggi Kuala Lumpur menjatuhkan hukuman penjara 18 tahun ke atas enam penuntut UPNM yang didapati bersalah menyebabkan kematian tanpa niat.

Manakala 12 lagi tertuduh yang disabitkan kesalahan mengikut Seksyen 330 Kanun Keseksaan kerana mencederakan Allahyarham Zulfarhan dikenakan hukuman penjara tiga tahun.


Permulaan Baharu Buat Keluarga ATM

Penempatan dan kemudahan rumah baharu, Rumah Keluarga Malaysia Angkatan Tentera (RKMAT) – Tentera Darat bakal memudahkan sebarang urusan antara kementerian dan anggota Tentera Darat Malaysia (TDM) seperti hal kebajikan dan pentadbiran.

RKMAT disediakan bagi anggota tentera yang berkhidmat merupakan antara agenda utama di bawah RMKe-12 dan Bajet 2022 serta kuarters perkhidmatan ini sangat berkait rapat dengan aspirasi utama beliau sebagai Perdana Menteri, iaitu aspirasi ‘Keluarga Malaysia’.

Tahniah buat keluarga Angkatan Tentera Malaysia (ATM) daripada TDM kerana sebelum melangkah ke tahun baharu, dapat mereka berpindah ke rumah yang baharu dilengkapi dengan kemudahan tiga bilik tidur, perabot, perkakas elektrik dan fasiliti riadah serta sosial seperti dewan serbaguna, gimnasium, surau dan unit kedai.

Sarjan Alan Ng, 32, dari Cawangan Perumahan Sungai Besi dan isterinya Jenny Chew, 31 bersama anak perempuan mereka, Penelope Zoe Ng Qiao Xin, 2 tahun bakal meraikan Hari Natal di rumah baharu mereka.

Kesyukuran itu turut dikongsikan Sarjan Alan Ng, 32, dari Cawangan Perumahan Sungai Besi dan isterinya Jenny Chew, 31 bersama anak perempuan mereka, Penelope Zoe Ng Qiao Xin, 2 tahun.

Pasangan berasal dari Sarawak itu berkata, lebih menggembirakan mereka dapat meraikan Sambutan Hari Natal dan Tahun Baharu bersama keluarga di rumah baharu didiami mereka dan menjadi antara kelompok terawal berpindah masuk ke kuarters itu.

“Saya sememangnya menantikan peluang ini kerana sudah memohon perumahan kuarters dan peluang untuk masuk ke rumah ini ibarat rezeki baharu buat saya dan keluarga”,katanya.

Selain itu, sebanyak 2,000 unit kediaman ini adalah inisiatif perumahan yang dirancang oleh Kementerian Pertahanan melalui kerjasama dengan Lembaga Tabung Angkatan Tentera (LTAT).

Ia merangkumi empat blok pangsapuri 38 tingkat dengan keluasan binaan 850 kaki persegi untuk setiap satu unit kediaman bagi memenuhi keperluan anggota Tentera Darat di Lembah Klang.

Prebet M Sarmila, 28, dan suaminya, M Madhan 35, bakal memulakan kehidupan sebagai ibu dan ayah kepada M Sharwin, 5 bulan di kuarters RMAT.

Sementara itu, bagi pasangan yang baharu menerima anak sulung lelaki, Prebet M Sarmila, 28, dan suaminya, M Madhan 35, yang juga peniaga, penempatan rumah baharu itu memberikan pengalaman manis untuk mereka memulakan kehidupan baharu sebagai ibu dan ayah kepada M Sharwin, 5 bulan.

Sarmila yang bertugas di Pasukan 91 Depot Bekalan Pusat, Kem Batu Caves itu berkata,
dia dan suami sangat berpuas hati dengan kemudahan yang disediakan termasuk kelengkapan perumahan dan akses persekitaran yang disediakan kepada penghuni.

“Sebelum ini, kami menyewa di sekitar Bandar Tasik Puteri Rawang. Kos sewa RM1,600 memang berat untuk kami tamping, lebih-lebih lagi kini sudah mempunyai anak.

“Peluang masuk ke penempatan kuarters baharu ibarat rezeki buat anak dan dapat kami merancang masa, kewangan dan mencari pengasuh untuk anak dan dapat dia membesar dengan selesa,” katanya.

Kesemua 2,000 unit merangkumi empat blok pangsapuri 38 tingkat dengan keluasan binaan 850 kaki persegi untuk setiap satu unit kediaman bagi memenuhi keperluan anggota TDM di Lembah Klang.

Unit kediaman ini turut dilengkapi perabot, perkakas elektrik dan fasiliti riadah serta sosial seperti dewan serbaguna, gimnasium, surau dan unit kedai yang selesa dan kondusif untuk didiami.

Menurut YB Menhan, ketika ini Kementerian Pertahanan melalui Blueprint Perumahan 2.0 sedang melaksanakan perancangan untuk membina 28,033 unit RKMAT di seluruh negara dari tahun 2021 sehingga tahun 2030.

Jumlah ini termasuklah 8,852 unit RKMAT seperti diumumkan oleh YAB Perdana Menteri menerusi RMke-12 khusus untuk warga ATM.

Daripada jumlah 8,852 tersebut, sebanyak 1,509 unit sudah pun dalam proses pembinaan. Manakala, 7,343 unit lagi sedang dalam proses perolehan. Dengan siapnya 2,000 unit RKMAT di Bukit Jalil ini, diharapkan ia memenuhi kira-kira 85% keperluan perumahan anggota ATM di Lembah Klang.


Wawa Zainal Selamat Bersalin Anak Keempat

Tahniah diucapkan kepada pasangan selebriti Wawa Zainal dan Aeril Zafrel yang selamat menimang cahaya mata keempat pagi tadi.

Berkongsikan berita gembira itu di Instagram sebentar tadi, Wawa berkata kelahiran kali ini lebih menyakitkan berbanding tiga anak yang lain.

BACA: Awal Seminggu, Aeril Zafrel Mohon Doakan Wawa Zainal Selamat Bersalin

“Alhamdulillah selamat melahirkan pagi tadi. Jam 2 pagi menahan sakit. Tak sampai hati nak kejut Aeril.. tunggu la sampai 5am. Sampai-sampai hospital dah 9cm. Lain macam sakit dia walaupun anak keempat. Nama belum ada, ada cadangan ke,” tulisnya.

Bagaimanapun, dalam perkongsiannya itu Wawa tidak memaklumkan mengenai jantina anak mereka.

Sementara itu, Aeril juga turut memuat naik gambar bersama anak keempatnya itu serta mengucapkan terima kasih kepada mereka yang mendoakan proses bersalin dipermudahkan.


Mahkamah Arah Harta Sajat Disita, Dilelong

Mahkamah Tinggi Shah Alam hari ini membenarkan harta usahawan kosmetik, Muhammad Sajjad Kamaruz Zaman disita susulan gagal membayar pampasan RM200,000 kepada bekas stokis, OWA Resources.

Memetik laporan Harian Metro, pelaksanaan writ penyitaan dan penjualan dijalankan jam 10.30 pagi tadi di rumah Sajjad yang beralamat di Kota Damansara.

Terdahulu, Nurwati Hussin, 41 dan Mohamed Syakir Hussin, 32 dari OWA Resources yang juga bekas stokis utama perniagaan bengkung dan ‘girdle’ milik Sajjad mengambil tindakan menyita susulan kegagalan usahawan itu membayar jumlah penghakiman pada Disember tahun lalu.

Peguam Nurul Hafidzah Hassan berkata anak guamnya fokus untuk mendapatkan pampasan yang diarahkan dibayar oleh mahkamah.

Barang-barang yang disita akan dilelong di bawah harga pasaran untuk menebus pampasan yang perlu dibayar kepada pihak plaintif.

“Writ penyitaan dan penjualan sudah ditampal di premis defendan hari ini dan jika pihak defendan tidak membuat bayaran, semua barang yang disita akan dilelong pada 14 Disember ini.

“Sekiranya jumlah pungutan wang hasil dari lelongan masih tidak mencukupi melalui penjualan barang yang disita hari ini, anak-anak guam akan mengambil langkah seterusnya bagi menyita aset-aset lain yang boleh disita dan dijual,” katanya.


Awal Seminggu, Aeril Zafrel Mohon Doakan Wawa Zainal Selamat Bersalin

Menerusi satu perkongsian pagi tadi, pelakon Aeril Zafrel memaklumkan isterinya, Wawa Zainal sudah menunjukkan tanda-tanda untuk bersalin.

Dalam entri tersebut, Aeril turut memuat naik gambar isterinya dilihat terbaring di atas katil hospital seperti sedang menahan sakit serta meminta pengikutnya mendoakan semuanya dipermudahkan.

Menurut Aeril, anak keempat mereka itu mungkin akan dilahirkan seminggu awal daripada tarikh sepatutnya.

“Pagi ini tiba-tiba bayi nak keluar. Awal seminggu dari tarikh yang diberikan. Doakan semuanya selamat,” tulisnya.

Perkongsian Aeril itu mendapat pelbagai reaksi daripada netizen yang mendoakan agar proses bersalin dipermudahkan dan selamat.

Aeril dan Wawa mendirikan rumah tangga pada 2013. Hasil perkahwinan, mereka dikurniakan tiga orang cahaya mata iaitu Ahmad Fakhruddin Attar, 7 Hayla Maghfiratul Adzkiyaa, 5, dan Ayya Soffya kini berusia setahun.


Jumpa Jarum & Syiling Pelik, Da’i Syed Terkena Sihir

Pendakwah bebas, Da’i Syed Iqbal mendedahkan dia kini sedang mendapatkan rawatan perubatan Islamik bersama tiga orang ustaz bagi merawat gangguan sihir yang dialaminya.

Menurut Syed, sihir tersebut dihantar oleh seorang wanita menyebabkan dirinya seperti tertekan, malas dan serabut. Disebabkan itu juga, dia menjadimalas bekerja dan tidak boleh tidur malam.

“Ya, saya ada pergi berubat, ustaz kata saya kena gangguan dan saya diberikan air bacaan surah Yasin dan air garam. Gangguan itu menjadikan saya stress, malas kerja, kusut kepala, tak boleh bagi komitmen sebab terlalu serabut dan tak boleh tidur malam.

“Rawatan itu saya lakukan bersama tiga ustaz berdekatan rumah saya, Kajang dan salah seorang lagi melalui atas talian,” katanya.

Kata Syed lagi, gangguan itu bermula pada Februari lalu seleaps dia menemui jarum di dalam bilik tidurnya. Malah, adiknya juga turut terjumpa duit syiling pelik di depan rumah.

“Ustaz kata yang hantar perempuan, tapi lebih baik saya tak tahu siapa. Sebelum ini saya jumpa jarum di dalam bilik dekat rak baju saya. Peliknya sebab jarum tu tak pernah ada situ, tiba-tiba terjumpa. Adik saya jumpa duit syiling dan dia ambil.

“Lepas tu saya hubungi ustaz untuk scan rumah saya, katanya dalam bilik, depan rumah dan dalam kereta ada ‘benda’ itu. Dia bagi kita rasa malas, sekat tak bagi kita kerja,” katanya.

Agaknya wanita manalah yang tidak berpuas hati atau mungkin berdendam dengan Da’i Syed. Semoga dipermudahkan urusan Da’i Syed.


Iqbal Zulkifli Nak Kenal Rossa Dengan Lebih Dalam

Umum mengetahui, baru-baru ini usahawan sensasi Ahmad Iqbal Zulkifli kini membawa diri ke Indonesia dan ada kemungkinan mahu berhijrah ke negara seberang itu untuk merawat hati.

Berpeluang untuk bertemu dengan penyanyi terkenal, Datuk Sri Rossa, Iqbal berkata dia kini cuba untuk mendekati dan mahu mengenali Rossa dengan lebih dalam.

BACA: Bawa Diri Berhijrah Ke Indonesia, Iqbal Cari Rumah Harga RM4 Juta

Iqbal menyifatkan penyanyi lagu Pudar itu seorang yang lemah lembut, sopan, tidak gedik mahupun bising dan minimalis dalam berfesyen.

“Semalam saya dijemput untuk tayang perdana filem Love Knots dan kebetulan Rossa ada hadir sebagai salah seorang yang penting dalam filem itu.

“Saya rasa saya nak kenal Rossa dengan lebih dalam dan dekat sebab dia sangat humble. Tapi tak ada niat nak rosak hubungan dia dengan siapa-siapa pun hanya nak berkenalan.

“Saya suka tengok dia, dia profesional, humble, low profile, tak gedik, sopan, bercakap pun tak bising, minimal, tidak sarat bila berfesyen dan bercakap pun lemah lembut,” katanya.

Dalam pada itu, Iqbal berkata kedatangannya ke Indonesia disambut dengan baik oleh netizen negara itu dan cuba untuk mencari peluang memasuki pasaran Indonesia jika ada rezeki.

“Saya rasa akan duduk lama dekat sini tapi tak tahu sampai bila sebab rasa tak berapa tenang dekat Malaysia. Saya juga dalam proses untuk masuk program TV di sini tapi tak berani lagi nak confirm, masih dalam perbincangan.

“Saya juga try nak approach Melly Goeslow untuk buat lagu, tapi tengok dulu rate mereka. Saya suka dengan melodi dan arrangement lagu mereka,” katanya.


Yonnyboii Pelik Tak Diserang Panik Masa Akad Nikah

Selepas sebulan mengikat tali pertunangan, penyanyi Yonnyboii selamat mendirikan rumah tangga pada 20 November lalu dengan gadis pilihan hati, Nik Nazira Nariman.

Bagaimanapun, Yonny mengakui berasa pelik apabila tidak langsung gementar atau pun mengalami serangan panik ketika akad nikah.

“Saya masih ingat lagi momen pernikahan walaupun hampir dua minggu berlalu yang seakan melalui magis kerana saya bukan saja lancar melafazkan akad malah merasai perasaan paling tenang dan bahagia.

“Saya sendiri pelik sebab beberapa hari sebelum itu saya agak bimbang dengan bermacam-macam perkara bermain di fikiran terutama soal tanggungjawab yang bakal digalas nanti,” katanya.

Selepas sekian lama berdepan masalah kebimbangan melampau atau ‘anxiety’, Yonny berkata segala kebimbangannya hilang apabila bersama isteri.

“Namun betul kata orang, apabila kita yakin itulah jodoh terbaik dan cinta pandang pertama, segala kerisauan terus hilang sebaik si dia di depan menanti kami disatukan.

“Kiranya isteri menjadi penguat semangat sehingga saya kalis kebimbangan kerana bersama dia semacam ada magis terutama pada saat kami sah bergelar suami isteri,” katanya.

Terdahulu, Yonny mengejutkan ramai apabila secara senyap-senyap bernikah pada 20 November lalu. Tiada niat untuk berahsia, Yonny berkata keluarga yang meminta supaya mereka mempercepatkan majlis kerana bimbang Perintah Kawalan Pergerakan (PKP) dilaksanakan semula.


Dulu Teruk Dimalukan, Kini Hafiz Mohd Terima Anugerah Berprestij Gara-gara Bisnes Ini!

Mungkin dulu nama dia pernah orang sebut-sebutkan. Tahun 2020 menjadi pengalaman hitam buat usahawan rokok elektronik ini, Mohd Hafizzi Hamdan Thiagarajan atau lebih dikenali Hafiz Mohd selepas dikatakan terlibat dengan kes guna artis cuci duit apabila dikaitkan dengan MACAU Scam.

Cerita tak habis macam tu jer tau, apa yang paling seram apabila dirinya turut ditahan pihak SPRM. Anda boleh tengok di LINK INI.

Yelah bila orang berbisnes ni, ramai berita tak elok yang orang gembar-gemburkan. Mujur sekarang ini namanya dah bebas dari tuduhan. Walaupun dugaan dan pengalaman hitam itu terjadi ke atas dirinya, ianya tak pernah mematahkan semangat usahawan House of Vape ini.

Dari sesi interview yang kami lakukan baru-baru ini, memang betul bersemangat kental insan bernama Hafiz Mohd ini. Sentiasa positif walaupun pelbagai dugaan yang dilalui. Suka betul gayanya. Dari pertuturannya dan lenggok bahasa yang lembut dan tersusun kata-kata, dah tahu sangat orangnya bagaimana ye dak.

Malah kisah hidup dia memang betul boleh buat inspirasi tau. Nak pula bagi anak muda yang nak berbisnes. Kalau anda nak tahu, 10 tahun lepas, dia mulakan bisnes hanya dari uptown jer. Tapi sekarang ni jenama rokok elektroniknya ini dah sampai ke luar negara pun. Bukan satu dua negara jer tau. Berpuluh negara! Antaranya adalah Eropah. Pergh hebat anak muda.

Kami pasti anda pun mesti dah terbiasa dengar dengan jenama dan juga flavour rokok elektronik House of Vape ni kan?

Dan baru-baru ini, pada bulan 17 November lalu, juga dia ada menerima anugerah berprestij tinggi iaitu Top Young CEO 2021 iaitu tersenarai dalam 100 CEO of The Year! Eh betul ke ni? Iye betul, buat apa lah nak tipu kan? Anda boleh tengok sendiri gambar-gambar yang kami lampirkan dalam artikel ini.

Hafiz pun tak sangka yang dia dapat anugerah tersebut sedangkan ramai lagi usahawan dan juga ahli perniagaan lain yang ada. Betul orang cakap rezeki ni kita sendiri pun dari mana datangnya. Selepas peristiwa hitam yang dilaluinya sebelum ini, akhirnya ini balasan daripada apa yang berlaku kan. Ada hikmahnya tu. Kami pun tumpang happy bila tengok. Muda-muda dah berjaya.

Bukan satu jer anugerah yang dia dapat. Jelas Hafiz, dia juga bakal menerima anugerah Malaysian Vape Industries dalam Malaysia Prestigious Industry Awards (MYPIA) untuk hujung tahun ini. Wah! Hebat…

Walaupun Hafiz ini antara usahawan yang tidak ‘menonjol’ di media sosial seperti usahawan-usahawan lain tapi dalam ‘diam’nya itu betul-betul berisi yer.

Jelas Hafiz, disebabkan bisnes yang dia lakukan berkaitan dengan rokok elektronik, tak banyak benda yang dia boleh kongsikan pada umum. Private and confidential tau. Tapi tak mengapa, walaupun tak banyak yang dia boleh kongsikan pada kita semua, kita tahu yang bisnesnya memang betul padu!

Dan apa yang menarik perhatian kami adalah apabila niat murni Hafiz untuk hentikan orang dari merokok. Kalau anda nak tahu, di sinilah titik permulaan Hafiz untuk mula serius dan berbisnes rokok elektronik sehinggakan kini bisnesnya dah pun 10 tahun berada dalam industri! Memang power betul lah.

Tambah Hafiz, liquid flavour yang dulunya banyak diambil dan diimport dari luar negara, kini dia dan teamnya lebih selesa untuk buat sendiri jer. Barulah buatan Malaysia. Macam yang kami cakapkan di atas tadi lah, flavour untuk rokok elektroniknya dah pun sampai ke luar negara. Bukan kaleng-kaleng tau.

Bagi yang baru nak kenal atau berjinak-jinak dalam dunia rokok elektronik ini, anda boleh terus ke Website House of Vape di LINK INI. Atau pun anda boleh jer usha-usha di Facebook dan juga Instagram Hafiz Mohd.


IWK Ambilalih Perkhidmatan Pembetungan Majlis Bandaraya Johor Bahru & Pasir Gudang

Kerajaan Persekutuan dan Kerajaan Negeri Johor telah bersetuju menjalinkan kerjasama untuk menaiktaraf dan meningkatkan mutu perkhidmatan pembetungan di kawasan Majlis Bandaraya Johor Bahru (MBJB) dan Majlis Bandaraya Pasir Gudang (MBPG).

Kerjasama ini melibatkan penyerahan perkhidmatan pembetungan di kedua-dua kawasan ini kepada Indah Water Konsortium (IWK) Sdn Bhd, syarikat milik Menteri Kewangan Diperbadankan dan agensi di bawah kawalselia Kementerian Alam Sekitar dan Air (KASA).

Dengan pengambilalihan ini, IWK akan beroperasi di kedua-dua kawasan mulai 1 Disember 2021. IWK akan mengambil alih operasi dan penyelenggaraan 191 loji rawatan kumbahan iaitu 147 di MBJB dan 44 di MBPG, yang melibatkan populasi setara (PE) sebanyak 1.46 juta penduduk.

(Dari Kiri) En. Tuan Haji Mohd Zainal Zakaria, Pengurus Besar Kanan, Operasi dan Penyelenggaraan Indah Water Konsortium Sdn Bhd, En. Narendran Maniam, Ketua Pegawai Eksekutif, Indah Water Konsortium Sdn Bhd, YB Dato’ Sri Tuan Ibrahim Tuan Man, Menteri Alam Sekitar dan Air, YAB Dato’ Haji Hasni Mohammad, Menteri Besar Johor, YB Tuan Haji Zulkiflee Haji Abbas, Ketua Pegawai Eksekutif, Johor Special Water Sdn Bhd dan En. Ismail Bin Yunus, Pengurus Kanan, Johor Special Water Sdn Bhd di Majlis Menandatangani Perjanjian Kolaborasi Bagi Pengambilalihan Sistem Pembetungan Awam Di Kawasan Majlis Bandaraya Johor Bahru dan Majlis Bandaraya Pasir Gudang

Pada masa yang sama, IWK juga akan menyediakan perkhidmatan menyahenap cemar kepada kira-kira 293,236 buah tangki septik individu serta tangki tradisional di kedua-dua kawasan.

Oktober lepas, satu perjanjian kolaborasi pengambilalihan sistem pembetungan awam di MBJB dan MBPG telah ditandatangani oleh Ketua Pegawai Eksekutif Johor Special Water (JSW) Sdn Bhd, Tuan Haji Zulkiflee Haji Abas dan Ketua Pegawai Eksekutif IWK, Encik Narendran Maniam. Majlis berkenaan telah disaksikan oleh YB Dato’ Sri Tuan Ibrahim Tuan Man, Menteri Alam Sekitar dan Air dan YAB Datuk Haji Hasni Mohammad, Menteri Besar Johor.

Melalui kolaborasi ini, mutu dan kualiti perkhidmatan pembetungan khasnya dari aspek pematuhan kepada standard pelepasan efluen terawat Jabatan Alam Sekitar (JAS) dan kualiti perkhidmatan dapat ditingkatkan secara berperingkat.

Pengalaman dan kepakaran teknikal IWK sebagai syarikat pembetungan nasional mampu memastikan aset-aset pembetungan dioperasi dan diselenggara secara optimum sekali gus mengurangkan ganggu kacau kepada penduduk dan menyokong kelestarian alam sekitar.

Inisiatif ini juga dapat mengawal pencemaran sumber air oleh efluen yang tidak dirawat dengan sempurna ke atas 18 sungai utama termasuk Sungai Skudai, Sungai Kim-Kim dan Sungai Masai.

Sewaktu majlis menandatangani perjanjian kolaborasi tersebut, Yang Berhormat Menteri KASA, Dato Sri Tuan Ibrahim Tuan Man, menyatakan, MBJB dan MBPG akan mendapat geran daripada Kerajaan Persekutuan untuk meningkatkan tahap perkhidmatan pembetungan seperti baik pulih loji, sistem penyaluran dan pembinaan rawatan kumbahan berpusat dengan dengan penyerahan rezab tapak pembetungan kepada Pesuruhjaya Tanah Persekutuan.

Menurut Tuan Ibrahim lagi, KASA komited untuk meningkatkan kualiti perkhidmatan pembetungan negara selaras dengan Matlamat Pembangunan Lestari Ke-6 iaitu memastikan akses kepada air bersih dan sanitasi secara menyeluruh.

Sektor pembetungan juga adalah salah satu komponen kritikal dalam merealisasikan Transformasi Sektor Air 2040 dan disokong melalui pelaksanaan projek pembetungan dengan jumlah peruntukan hampir RM3 bilion di bawah Rancangan Malaysia Ke-12.

Ketua Pegawai Eksekutif IWK, Encik Narendran Maniam menyatakan, dengan pengalaman dan kepakaran teknikal IWK selama 27 tahun, IWK akan memastikan aset-aset pembetungan dioperasi dan diselenggarakan secara optimum.

“IWK berharap dengan pengambilalihan ini, sistem kumbahan dapat dijaga dengan baik dan dapat mengurangkan pencemaran sumbar air oleh air sisa kumbahan yang tidak dirawat dengan baik yang mengalir masuk ke sungai-sungai utama di kedua-dua kawasan Majlis Bandaraya tersebut terutamanya Sungai Kim-Kim, Sungai Masai dan Sungai Skudai,” kata Narendran.

Menurut beliau lagi, IWK bersama JSW, anak syarikat milik Permodalan Darul Takzim memerlukan tempoh masa untuk membaik pulih kesemua aset pembetungan awam di kedua-dua kawasan ini. Namun, IWK akan mengambil langkah sewajarnya dalam memastikan aset pembetungan beroperasi sebaik yang mungkin.

Bagi perhidmatan menyahenap cemar pula, Warta Kerajaan Persekutuan telah berkuatkuasa Mac lalu dan menetapkan bahawa pemilik atau penghuni mestilah bertanggungjawab memastikan tangki septik mereka berada dalam keadaan baik.

Melalui Peraturan-Peraturan Industri Perkhidmatan Air (Perkhidmatan Nyahenap Cemar) 2021 ini, IWK sebagai syarikat pembetungan nasional, akan menguruskan penjadualan nyahenap cemar ke atas premis-premis yang bersambung dengan tangki septik dengan mengeluarkan notis pemberitahuan kepada pengguna.

IWK menyediakan perkhidmatan nyahenap cemar mengikut Akta Industri Perkhidmatan Air 2006 (Akta 655) di bawah Seksyen 65 (1)(c), dimana, pemilik tangki septik perlu mengosongkan tangki septik individu sekurang-kurangnya dua tahun sekali mengikut saiz tangki dan saiz isi rumah.

Ini adalah untuk memastikan tangki septik tersebut dapat berfungsi dengan baik dan tidak mencemarkan alam sekitar atau kesihatan awam. Pada masa yang sama, JSW menjadi pemegang permit bagi menjalankan kerja-kerja nyahenap cemar di bawah seliaan IWK di kedua-dua kawasan tersebut.

Tambah Narendran, IWK akan terus komited dalam usaha melaksanakan mandatnya untuk mengendali dan menyelenggara sistem pembetungan awam dengan cekap.

Kepada pengguna di kawasan MBJB dan MBPG yang ingin mendapat maklumat lanjut mengenai urusan pengebilan, boleh hubungi talian 03-20832828. Sebarang maklumat lanjut, boleh hubungi pejabat operasi IWK di talian 07-511 4983 atau layari laman web rasmi IWK.

Untuk mengetahui IWK dengan lebih lanjut sila layari Website, Twitter, Facebook dan Instagram.


“Kalau Saya Tersingkir Pun Saya Tetap Rasa Happy”

Sudah dua minggu berada di kedudukan tercorot, penyanyi Datuk Fazley Yaakob terbuka menerima komen netizen yang mendoakan dia tersingkir dari Gegar Vaganza.

Menurut Fazley, penonton bebas untuk memberi kritikan malah mengakui apabila menyertai GV penyanyi merupakan milik penonton.

“Apabila ke pentas GV minggu pertama saya dah buka minda dan saya tak tutup pun ruang komen, saya benarkan mereka untuk kritik, mengeji dan sebagainya.

“Bila di pentas GV kita mlik mutlak penonton, hak mereka untuk menilai. Jadi bila ada orang mintak kita terkeluar, maknanya orang ambil peduli untuk apa yang kita buat.

“Kalau orang tak nak pilih siapa yang mereka nak keluar makannya saya tak tonjolkan apa-apa di pentas,” katanya.

Mengakui nyanyiannya kurang menyengat disebabkan sudah 10 tahun tidak beraksi di pentas besar, Fazley berkata dia tetap akan berasa gembira jika tersingkir di konsert seterusnya.

“Saya dah jelaskan 10 tahun tak menyanyi, dah bertahun-tahun tak nak masuk GV, tapi kali ini saya masuk untuk anak perempuan saya. Kalau saya tersingkir pun saya tetap akan rasa happy sebab saya dah buat apa yang saya nak buat,” katanya.


Anak-Anak Dianggap Malang Sebab Mak Tak Vaksin, Rita Rudaini Bersyukur Sebab ‘Bodoh’

Nampaknya, nama Rita Rudaini sekali lagi menjadi bualan ramai apabila kali ini meluahkan perasaan tentang anak-anaknya yang dikatakan bernasib malang mempunyai ibu yang enggan divaksin sepertinya.

Menerusi satu perkongsian di Insta Story, Rita bergurau bahawa dia bersetuju dengan tuduhan netize mengenai nasib kedua anak lelakinya, Ryan dan Arjuna.

BACA: Cikgu Tak Vaksin Diasingkan Duduk Stor Zink, Rita Rudaini Marah Sekolah Di Perak

“Depa dok kataa..Malang sungguh nasib Ryan dan Arjuna dapat mak bodo tak cucuk vaksin. Tu lah betul laa,” tulis Rita.

Kata Rita lagi, dia mengakui dirinya bernasib baik kerana tidak divaksin dan meluahkan rasa syukur anak-anaknya tidak dijadikan bahan ujikaji serta bersyukur kerana masih ‘bodoh’.

“Nasib baik Tuhan jadikan sisturr seorang mak yang bodo tak serah badan dan anak-anak untuk ujikaji. Sisturr syukur jadi bodo betholl,” tulisnya.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


“Nak Jadi Penyanyi Silakan, Tapi Jangan Sampai Mengaibkan Diri”

Sebut sahaja nama Datuk Seri Aliff Shukri, pasti ramai mengenali usahawan sensasi itu yang sebelum ini sering terpalit dengan kontroversi.

Bukan sahaja menjadi usahawan, Aliff juga pernah berlakon dan menyanyi. Impiannya untuk menjadi penyanyi sudah terlaksan, Aliff berkata di zaman ini siapa-siapa sahaja boleh membeli lagi daripada komposer.

“Zaman sekarang, kita boleh beli lagu. Beli sendiri sahaja daripada komposer. Tidak perlu melalui syarikat rakaman atau pengurusan pun. Zaman media sosial seperti YouTube dan pelbagai lagi.

“Semua boleh jadi penyanyi. Zaman sudah berubah. Pendengar juga mahukan sesuatu yang berbeza dan mereka bebas untuk membuat pilihan,” katanya.

Melihatkan ada dikalangan usahawan kini bergelar penyanyi, Aliff menitipkan pesanan supaya tidak melakukan sesuatu yang akhirnya akan memalukan mereka.

Malah, Aliff berpesan kepada penyanyi baru supaya kuat semangat untuk menghadap kritikan netizen apatah lagi dia pernah melalui perkara itu.

“Kalau hendak jadi penyanyi, silakan. Tetapi jangan sampai memalukan diri sendiri, saya sudah melalui detik itu. Di hujung usia nanti, kita yang akan malu dengan anak-anak. Kalau boleh jangan tinggalkan imej buruk.

“Menyanyi kerana minat atau suka-suka, terpulang. Tetapi jangan mengaibkan diri sendiri dan menjatuhkan maruah,” katanya.


Aaisyah Sambut Hari Jadi Ke-7 Dengan Tujuh Biji Kek

Baru-baru ini, anak kepada pelakon terkenal Rozita Che Wan iaitu Aaisyah Dhia Rana menyambut ulang tahun kelahirannya yang ketujuh.

Menerusi Instagram, Rozita atau lebih mesra dipanggil Che Ta tidak lokek berkongsikan momen di majlis hari jadi anaknya itu buat peminat.

Namun, lebih menjadi perhatian adalah kapsyen Che Ta yang memaklumkan sempena hari jadi anaknya ketujuh itu turut mempunyai tujuh biji kek.

Dalam majlis yang diadakan di sebuah hotel mewah di ibu negara itu, Aaisyah dilihat cukup cantik apabila menggayakan gaun labuh biru.

Antara kek yang disediakan adalah berbentuk sangkar, kek dua tingkat, kek dengan hiasan bunga ros, kek dengan hiasan huruf A dan banya lagi.

Perkongsian Che Ta itu mendapat pelbagai reaksi daripada netizen yang turut berseloroh agaknya jika sambut hari lahir ke-30 pasti akan ada 30 kek juga.

Che Ta mendirikan rumah tangga dengan Zain Saidin pada Disember 2013 dan dikurniakan seorang cahaya mata, Aaisyah kini berusia tujuh tahun.


Markah Tertinggi Lagi Di GV8, Netizen Kata Aliff Aziz Bakal Juara

Tampil menyerlah di minggu kedua konsert Gegar Vaganza musim kelapan (GV8) malam tadi, penyanyi berasal daripada Singapura iaitu Aliff Aziz sekali lagi mendapat markah tertinggi.

Mendendangkan lagukumpulan popular Indonesia, Padi berjudul Kasih Tak Sampai, nyanyian Aliff turut mendapat pujian Datuk Ramli MS yang disifatkan sebagai dinamik.

Di media sosia, rata-rata netizen memuji kehebatan vokal Aliff apabila menyampaikan lagu sehingga masuk ke jiwa. Malah, ada yang mengatakan mereka menonton GV kerana Aliff.

Dalam pada itu, ramai mengatakan Aliff bakal bergelar juara apatah lagi sudah dua minggu berturut-turut mendapat markah tertinggi. Kata netizen lagi, jika malam tadi adalah malam pentas akhir sudah tentu Aliff bergelar juara.

Sementara itu, netizen berkata meskipun sebelum ini pernah terpalit dengan kontroversi panas namun Aliff membuktikan dia sememangnya berbakat.

Semalam, Aliff mendapat markah sebanyak 81 peratus meninggalkan 12 peserta lain. Minggu hadapan, Aliff bakal mempersembahkan lagu Kasihnya Laila nyanyian kumpulan Jinbara.


“Nak Berubah Jadi Baik, Kena Perli Dengan Kenalan”

Kini dilihat semakin mendekatkan diri untuk mendalami agama selepas mendirikan rumah tangga dengan Zizi Kirana, pelakon Yusuf Bahrin berkata dia tidak mahu memikirkan pendapat orang sekeliling.

Yusuf turut menyifatkan segala pandangan negatif dan kata-kata sindiran kepadanya dari sudut positif serta mengatakan ia mungkin sebahagian daripada ujian.

“Nak belajar jadi baik tapi kena perli dengan orang yang kita kenal itu ujian. Masuk telinga kanan, keluar telinga kiri.

“Doakan orang yang perli itu jadi lebih baik daripada kita masa akan datang. Hidayah milik Allah,” katanya.

Dalam pada itu, Yusuf berkata sebagai hamba jahil, dia tidak kisah dicela sesama manusia andai mendapat reda Ilahi.

“Biarlah tak baik di mata manusia, asalkan baik di sisi Allah. Apatah lagi kita ini hamba yang jahil dan lemah, lagilah akan dicela sesama manusia,” luahnya.

Terdahulu, Yusuf mendirikan rumah tangga dengan Zizi pada 19 September di Masjid Usamah Bin Zaid, Wangsa Maju.


Yana Samsudin Pernah Tolak Rombongan Merisik Fadzil Zahari

Hampir enam tahun berumah tangga, baru-baru ini pelakon Yana Samsudin mengimbas kembali kenangan sebelum mendirikan rumah tangga dengan sahabat baiknya Fadzil Zahari.

Menurut Yana, suaminya itu sudah lama menyimpan perasaan malah pernah menghantar rombongan merisik ke Johor namun dia terpaksa menolak secara baik kerana tidak bersedia serta tanggungjawab terhadap keluarga.

“Saya tahu Fadzil sebenarnya sudah lama sukakan saya, malah dia juga pernah menghantar rombongan merisik ke Johor ketika itu, namun ditolak secara baik. Bukan apa, banyak perkara yang perlu dilaksanakan terlebih dahulu.

“Saya ingin membeli rumah buat keluarga terlebih dulu, malah tidak ralat walaupun hanya memakai kereta Perodua Kelisa ketika itu. Biarlah orang lain menukar kereta dan sebagainya, saya setia dengan kereta lama kerana banyak yang saya impikan pada masa itu,” katanya.

Dalam pada itu, Yana meluahkan rasa syukur Fadzil sentiasa berada disisinya walaupun pelbagai ujian dan dugaan ditempuhi mereka.

“Alhamdulillah, selepas semuanya terlaksana, saya bersedia untuk memikirkan mengenai diri sendiri pada usia 30 tahun. Saya bersyukur walau apa jua cabaran dan rintangan, Fadzil sentiasa berada di sisi,” katanya.

Berkongsi mengenai perkembangan kariernya, Yana berkata dia lebih selesa bergerak di belakang tabir sebagai pengarah, namun rezekinya lebih memihak sebagai pelakon.

Yana merupakan pengarah filem termuda pada usia 23 tahun ketika mengarahkan filem Selamat Pagi Cinta lakonan Fazura dan Pierre Andre pada 2008. Filem itu mencatat kutipan hampir RM1 juta.

“Saya bermula sebagai penyanyi untuk lagu filem Mami Jarum ketika berusia 17 tahun. Kemudian saya bekerja di Metrowealth International Group (MIG) di bahagian suntingan dan di situlah bermula segalanya,” katanya.


Zahiril Adzim Ajak Amerul Affendi Beli Followers Di Shopee

Tidak dinafikan ramai pelakon yang berbakat namun seolah tidak dipandang dek kerana mereka bukan pelakon berpengaruh di media sosial atau pun mempunyai ramai pengikut.

Baru-baru ini hangat diperkatakan mengenai kriteria diletakkan oleh sebuah syarikat penyiaran yang hanya ingin mengambil pelakon yang mempunyai lebih sejuta pengikut di Instagram.

Perkara itu turut mendapat perhatian pelakon Amerul Affendi yang mempersoalkan penerbit dan stesen televisyen yang terlalu mengutamakan jumlah pengikut di Instagram.

“Selagi ada produser yang ikut sahaja kehendak stesen TV, selagi itulah kau kena cari hero atau heroin dengan sejuta pengikut. Bukan salah stesen TV sahaja. Salahkan kipas,” luahnya.

Perkongsiannya itu mendapat reaksi pelakon Zahiril Adzim yang meninggalkan komen berbaur sindiran mengajak Amerul untuk membeli pengikut di Shopee.

Sementara itu, rata-rata rakan artis dan netizen turut bersetuju dengan perkongsian Amerul itu. Netizen berkata tiada guna jika mempunyai pengikut lebih sejuta tetapi berlakon kurang berkualiti sehingga dilabel kayu.

Beberapa hari lalu tular apabila pelakon Nam Ron memuat naik tangkap layar syarat yang didakwa daripada sebuah syarikat penyiaran mengenai pemilihan pelakon berdasarkan jumlah pengikut media sosial.


Isteri Shuk Akui Seksa Digantung Tak Bertali

Nampaknya rumah tangga pelawak Shuk Sahar seperti tiada penyelesaian apabila sebelum ini isterinya, Rossa Serra memuat naik perkongsian di Insta Story mengenai suaminya.

Terbaru, Serra mengakui seolah digantung tak bertali oleh suaminya yang didakwa sibuk bercinta sehingga sukar untuk memberikan kerjasama.

Serra turut meminta supaya memudahkan urusan serta tidak menyiksa kehidupan orang lain sedangkan boleh sahaja dating ke sana ke sini.

“Boleh sibuk bercinta sana sini. Tapi tolonglah bagi kerjasama. Mudahkan urusan orang. Jangan lah siksa hidup orang lagi sementara kamu ke sana sini dating. Bila tanya nda (tidak) mengaku. Menyiksa ba (ya) namanya. Kena gantung tanpa tali,” tulisnya.

Menerusi satu perkongsian lain, Serra turut meminta orang ramai memaklumkan kepadnya dengan menghantar gambar atau video kepadanya sekiranya ternampak ‘individu’ dimaksudkan dimana-mana.

“Aku bagi kerjasama sampai esok (hari ni). Kalau mungkir janji siap. Pegang janji okay. Kat Ipoh katanya, tak pasti lah. Siapa ternampak boleh la DM saya gambar dan video ya. Terima kasih semua. Kalau nampak kat tempat lain pun boleh beritahu ya,” tulisnya lagi.

Sementara itu, Serra turut berkongsikan mesej daripada seorang netizen yang berpendapat bahawa Shuk didakwa mungkin sudah terkena buatan orang.

Serra juga mengakui ramai yang mengatakan perkara sama kepadanya. Netizen itu mendakwa mungkin Shuk sudah terkena melalui makanan.

Awal November, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


Bawa Diri Berhijrah Ke Indonesia, Iqbal Cari Rumah Harga RM4 Juta

Selepas isu tak jadi kahwin dengan jutawan kosmetik, Datuk Seri Vida, nama usahawan sensasi Ahmad Iqbal Zulkifli sering menjadi bualan ramai. Ada sahaja cerita mengenainya diperkatakan sejak beberapa bulan lalu.

Kecewa dengan segala kecaman netizen, menerusi satu perkongsian terbaru Iqbal berkata dia akan membawa diri sekaligus ingin berhijrah ke Indonesia untuk menyembuhkan luka di hati.

Mengucapkan terima kasih kepada mereka yang melemparkan kata-kata kurang senang terhadap dirinya, Iqbal berharap dia dapat bertemu kebahagiaan di negara seberang itu.

“Terima kasih kepada semua yang menyakiti saya. Terima kasih kepada yang masih sudi mendoakan. Berharap di Indonesia saya bisa bahagia dan bertemu dengan orang yang menyembuhkan luka.

“Salam hormat untuk rumah baruku Indonesia. Jika ada sesuatu doa, pesanan atau apa sahaja, silakan tinggal di sini, saya akan baca dengan sepenuh hati,” katanya.

Sementara itu, menerusi satu perkongsian di Insta Story, Iqbal mengatakan dia sedang mencari sebuah rumah Indonesia dan mahu membeli dengan harga tidak melebihi AS$1 juta (RM4.24 juta).

“Siapa jumpa rumah untuk dijual di Jakarta, mohon beritahu saya ya. Rumah sederhana sahaja tidak lebih 1 juta USD (RM4.24 juta). Sekadar rumah berteduh saya di sini,” tulisnya.

Terdahulu, Iqbal meluahkan rasa kecewa dengan kecaman diterima tidak henti-henti, Iqbal berkata dia merasakan sudah tidak sesuai lagi untuk menetap di Malaysia.